03.11.22-А.Шарофутдиновга ОЧИҚ ХАТ – Huquqbon\n03.11.22-А.Шарофутдиновга ОЧИҚ ХАТ\n«…Ҳаммангни турмада чиритамиз! Болаларинг етимхонага тушади! Тан олмагунингча бу ердан чиқмайсан. Бўри кўзларингни ўйиб оламан, шунда тилга кирасан. Сенинг тарафингни ким олса ҳам, бутун дунёга қанча жар солсалар ҳам, ҳеч нарсага эришолмайсан”.\n27, 15, Yunusabad-4, TASHKENT, 700093; tel/fax (998712) 24-82-47; tel. (99871) 121-7447\n22 ноябрь 2003 й.\nАдолат ва одил суд йўқ жойда\nдавлат қароқчилар тўдасига айланади\nЎИҲЖ РАИСИ ТОЛИБ ЁҚУБОВНИНГ\nИИВ ТЕРГОВ БОШҚАРМАСИ БОШЛИҒИ А.ШАРОФИДДИНОВГА\nЎзР ИИВ Тергов бошқармаси бошлиғи,\nмилиция полковниги, жаноб\nА. О. Шарофиддиновга\nҲурматли Алишер Озодович!\nЭслашимча, яқиндагина, шу йилнинг 2 сентябр куни Ўзбекистон инсон ҳуқуқлари миллий маркази мажлислар залида ўтказилган республика тергов ва бошқа идораларининг амалиётидан қийноқларни йўқотиб юбориш бўйича миллий режани муҳокама қилишга доир анчайин салмоқли анжуманда Сиз (ва фақат Сиз эмас) бу ерда ҳозир бўлганларни тергов идораларида қийноқлар ҳамда муомала ва жазонинг бошқа ваҳшиёна, ғайриинсоний ёхуд камситувчи кўринишлари қўлланилмаслигига ишонтирмоқчи бўлгандингиз. Шундай эмаслигини билиб турсангиз ҳам, Сиз барибир бу очиқчасига ёлғонга қўл урдингиз.\n2003 йилнинг 25 октябр куни кундузи соат 12-00 да Манзура Абдуллаеванинг хонадонига Сизнинг ходимларингиз – ЎзР ИИВ тезкор ходимлари Саидкарим, Баҳром, Ҳасан, Алишер ва Сирожлар бостириб киришди. Узоқ йиллардан бери улар билан бирга ишлаганингиз учун, ўйлайманки, уларни фамилияларисиз ҳам таниб оласиз.\nБу одамлар бир лаҳзада – инсон хибсга олинишининг дастлабки соатларидаёк, ундан исталган иқрорни суғуриб ололадилар. Бу ерда эса уларнинг олдида вояга етмаган тўрт фарзанди бўлган, умуман ҳимоясиз, ёлғиз аёл турган эди. Шундай экан, уни бир хўрламасинларми?! Ахир уларни ўтган мустақиллик йилларида нимага ўргатишди? Ахир улар ҳимоясиз эркаклару аёлларга қарши ўзларининг садистларча хулқлари туфайли ҳам сувда чўкмайдиган тоифага айландилар-ку.\nЭдуард Чжен, Олег Биченов, Михаил Гуревич, Михаил Ардзинов, Борис Пинхасов, Сергей Шиняев ва Евгений Ровинский каби қанча–қанча ўзбек халқининг азамат вакиллари сиёсий режимга сидқидилдан хизмат қилишмоқда. Уларнинг ҳаммасини санаб бўлармиди? Шўбҳа қилмаса ҳам бўладики, уларнинг мисоли ўзбек халқи вакилларининг Бегманов, Закруллаев, Қаршиев, Саидкарим, Баҳром, Ҳасан, Алишер, Сирож, … каби бошқа қисмини илҳомлантириб турибди. Буларнинг ҳам ҳаммасини санаб бўлмайди.\nМанзура Абдуллаева ЎИХЖ га қуйидаги мактуб билан мурожаат қилди. Биз унинг матнини жузъий қисқартиришлар билан келтираяпмиз:\nҲурматли Толиб ака ва ЎИХЖ фаоллари! Ўзбекистон ИИВ ходимларининг тинимсиз босимидан ҳимоясиз ҳолда қолган аёл сифатида сизларга мурожаат қилмокдаман. Турмуш ўртоғим Икромов Фахриддин Файзуллаевич 2001 йилнинг 14 октябр куни ички ишлар ходимлари томонидан хибсга олинган. Уни, ўзларининг айтишларича, қидирувда бўлган имом Фахриддинов Руҳиддин билан алоқадорликда айблашди. Тергов 8 ой давом этган бўлиб, шу вақт мобайнида у даҳшатли қийноқлар ва камситишларга дучор этилди.\nЖиноий ишлар бўйича Тошкент шаҳар Акмал Икромов туман маҳкамаси (судья – Фарход Шукуров) уни 6 йилга озодликдан маҳрум қилиш жазосига ҳукм қилди. Мана икки йилдирки, 4 нафар вояга етмаган фарзандим билан қолиб, бир сафар у – бир сафар бу таниш ва нотаниш одамлардан садақа сўрашга мажбурман. Ҳатто шу ҳолатда ҳам милиция ходимлари менинг оиламни тинч қўйишмаяпти. 25 октябр куни хонадонимга бостириб кирган ИИВ ходимлари ҳатто оёқ кийимларини ҳам ечмай, хоналарга кириб кетишди ва ноқонуний тинтув ўтказишди.\nБунда улар безбетларча шкафлар ва бошқа уй жиҳозларини тепиб: «Бизда сенинг уйингни ёқиб юборишга ҳам рухсат бор«, – деб бақиришарди. Ўша куни меникига акам ва укам (филология фанлари номзоди – Муҳаммад Абдуллаев ва Аббос Абдуллаев) ҳамда жияним Абдурасул Абдуллаев (19 ёшда) лар келишган эди. Милиция ходимлари келганда улар меникида эди. Милиционерлар Аббос ва Абдурасулнинг кўлларига кишан солиб, мен билан бирга ИИВ га олиб кетишди. У ерда биз билан ниҳоятда қўпол муомала қилишди.\nМени ўзим умуман танимайдиган қандайдир одамларга қарши кўрсатма ёзишга мажбурламоқчи бўлишди. Мен уларга бу кишиларни танимаслигимни неча марта қайтарсам ҳам, улар мендан уларга қарши тўҳмат қилишимни талаб қилишарди. Сўроқни Нишонбой Бегманов олиб борди. Бирок, ундан аввал олдимга Сирож, Саидакбар, Ҳасан, Алишер, Баҳром ва Маратлар келиб мени сўроқ қилишди. Улар мени сўкиб, ҳамма нарсани тан олишимни талаб қилишди. Айниқса Саидакбар мен билан жуда кўпол муомалада бўлди.\nУ мени ўз хонасига олиб кириб, сўкканча сочимдан ушлаб бошимни деворга бир неча бор урди. У мени узоқ вақтгача қийнади. У жазавага тушганча шундай деб қичқирар эди: “Ҳозир эринг йўқ, калтаклайдиган одаминг йўқ. Ёшинг нечада, ўзингга бир разм сол, кампирга ўхшайсан. Мен сенинг таъзирингни бераман, умуртқангни синдираман, имом Рухиддин Фахруддиновнинг аёли Раҳима Аҳмадалиевага қилган ишимни қиламан. Сен ҳам у билан бирга қамоққа тушасан. Қанақа ислоҳотлар бўлса ҳам, билиб қўйки, у озодликка чиқмайди. Сенинг эринг ҳам чиқмайди. Ҳаммангни турмада чиритамиз. Болаларинг етимхонага тушади. Тан олмагунингча бу ердан чиқмайсан. Бўри кўзларингни ўйиб оламан, шунда тилга кирасан. Сенинг тарафингни ким олса ҳам, бутун дунёга қанча жар солсалар ҳам, ҳеч нарсага эришолмайсан”.\nУнинг бу қичқириғи шундай сўкиш ва ҳақоратлар билан бирга отилиб чиқаётган эдики, менимча, бунақасини ҳатто бандитларнинг оғзидан ҳам эшитилмаса керак. Гарчи Бегманов бизни кечаси соат 11 гача ИИВ да ушлаб турган бўлса-да, мен бошида буни қандайдир англашилмовчилик бўлса керак деб ўйладим. Хато қилган эканман. 27 октябр куни ҳаммаси яна қайтарилди. Агар Бегмановнинг талабларига риоя қилинадиган бўлса, мен ИИВ га ҳар куни келиб, индамай унинг ифлос сўзларини эшитиб ўтиришим керак экан. Мен у ерга боришга қўрқаман.\nБиринчидан, бир муслима сифатида уларнинг сўкишларини эшитишга менинг кучим етмайди. Иккинчидан эса, улар ўз таҳдидларини амалга оширадигандек туюлаяпти менга. Улар менга қарши жиноий иш сохталаштиришлари мумкин. Ҳозирда Алишер исмли терговчи мендан маҳалладан тавсифнома, болаларимнинг туғилганлик ҳақидаги гувоҳномаларидан нусхалар ва яшаш жойимдан маълумотнома олиб келишни талаб қилмоқда. Унинг айтишича, акс ҳолда менинг устимдан ЖК нинг 242-моддаси билан жиноят иши кўзғатилар экан. Мени ИИВ даги зўравонлар кўлига ташлаб қўймаслигингизни сўрайман. Оилам учун оғир бўлган шу кунларда нима қилишим кераклигини маслаҳат берсангиз. Ҳурмат билан Манзура Абдуллаева. 30 октябр, 2003 йил.\nЖаноб ИИВ Тергов бошқармасининг бошлиғи, мамлакат президенти, Алматов, Қодиров, Халилов, Саидов (ва бошқалар) ва ниҳоят Сиздек давлат одамлари кишиларни Ўзбекистонда демократия борасидаги ишларнинг ўз жойида эканига ишонтирмоқчи бўлаётган бир пайтда, нима учун жаноб З.Алматовнинг ёнида, тўғрироғи унинг шундоққина биқини остида мудҳиш жиноятлар содир бўлаётганини тушунтириб бера олмайсизми? Одамларни қийноққа солишмоқда, ҳақоратлашмоқда, обрўсини поймол этишмоқда. Ахир ёзувчи Эмин Усмон ва ҳуқуқ ҳимоячиси Шовриқ Рўзимуродовнинг ўлими Сизнинг одамларингизнинг ва шу жумладан Сизнинг ҳам зиммангизда экани ўзингизга аён-ку.\n14 ноябр куни Каримов Шерзод (Манзура Абдуллаеванинг опасининг куёви), унинг укаси Музаффар ва онаси ИИВ га сўроқ қилиш учун олиб борилдилар. Сўроқни М.Абдуллаевани қийноққа солган одамларнинг ўзи олиб борди. Улар Ш.Каримовдан турмуш ўртоғининг ўз холаси М.Абдуллаевадан Куръон таълими олганлигини ёзиб беришни талаб қилишди. «Қанақа оила билан қариндош тутинганингни тушунаяпсанми? Булар ахир ваҳҳобийлар, тоғалари – террорчилар-ку. Ўзи аслида биз бу ерга сени эмас, хотинингни олиб келишимиз керак эди», – дейишди сизнинг одамларингиз, жаноб ИИВ Тергов бошқармаси бошлиғи. Ш.Каримов Сизнинг тўҳматчиларингизга гарчи Манзура Абдуллаева ўзининг узоқ қариндоши бўлса ҳам, уни бор-йўғи икки марта кўрганини ва унинг ўз оиласидаги ҳеч кимга Куръондан сабоқ бермаганини айтган.\nСентябр ойининг бошларида Музаффар Каримовнинг турмуш ўртоғининг ака-укалари Абдушукур ва Абдуманноблар қамоққа олинган ва улар ҳозирда Сизнинг одамларингизнинг даҳшатли қийноқлари остида кўрсатма беришмокда. 7 ноябр куни ИИВ га уларнинг онаси Зуҳра опа ва иккита опа-сингиллари олиб келинган. Улардан бирининг айтишича, ака-укалари таниб бўлмас даражада калтакланган ва майиб қилинган. Жаноб ИИВ Тергов бошқармаси бошлиғи, Сизнинг одамларингиз безбетларча Зуҳра опадан М.Абдуллаеванинг ўз қизларига Исломдан сабоқ беришганини ёзиб беришни талаб қилишган.\nЖаноб ИИВ Тергов бошқармаси бошлиғи, одамларингиз ўзларининг жиноий ҳаракатлари билан Ўзбекистон республикаси конституциявий тузумига тажовуз қилаётгандек туюлмаяптими Сизга? Уларни ЎзР ЖК нинг 159-моддаси билан жиноий жавобгарликка тортишнинг вақти келмадимикин? Ўзингизга маълумки, бу иш билан МХХ ходимлари шуғулланиши керак. Лекин, биласиз, у ерда ҳам қийноқлар ҳамда муомала ва жазонинг бошқа ваҳшиёна, ғайриинсоний ёхуд камситувчи кўринишлари борасидаги ахвол бундан яхши эмас.\nИИВ, МХХ, прокуратура ва «ўзбек судлов тизими» манфаатларининг ўзаро муштараклиги, кўринишидан, Сизнинг ходимларингизга ўз жиноий килмишлари оқибатсиз ва жазосиз қолишига умид бағишлаётганга ўхшайди. Беҳуда умидлар. Тарих ҳамиша барча зўравонликларга ва ҳамма зўравон режимларга ўзининг адолатли бахосини бериб келган.\nБизнинг кузатишларимизга қараганда, сўнгги пайтларда ИИВ ва МХХ тинч мусулмонларга қарши қатағоннинг янги босқичини бошлашаяпти. Ўзбекистон Инсон Ҳуқуқлари Жамияти бу жараённи мониторинг қилишга бор кучини сарфлайди ва бунинг натижаларини мамлакат жамоатчилигига ҳам, дунё демократик ҳамжамиятига ҳам маълум килиб боради.\nТолиб Ёқубов, ЎИҲЖ раиси\n22 ноябр, 2003 йил.


Ота хижолат, она эса жим – Сурхон тонги\nБош саҳифа / Жамият / Ота хижолат, она эса жим\nОктябр 15, 2017\tЖамият Изоҳ қолдириш 599 Кўрилди\nУфқ қизариб кун ботди. Ота-она ишдан, фарзандлар ўқишдан, кичкинтойлар эса боғчадан қайтишган. Ўзбекмиз ўзлигимизга хос одатлар. Бизда ҳамма бир дастурхона атрофида нонушта қилади. Кечки пайт оила аъзолари жам бўлиб овқатланишмоқда. Ойнаи жаҳон ёниқ, сериал энди бошланган эди, шу вақт реклама бўлиб қолди.\nРекламани эшитинг: “Простата аденомаси” ва унинг давоси… дея бир дорини кўрсатди. Шунда 3-синфга борадиган ўртанчи қиз фарзанд дастурхон бошида дадасидан сўради. Дадажон простата аденомаси нима? Ота хижолат, зангори экран пультини ахтарган, она эса жим мум тишлаб ўтирибди.\nАна энди ўйланг, азизлар. Шу ҳолатда ота-она қандай йўл тутиши лозим. Уларни бу вазиятдан нима қутқаради. Табиий савол туғилади, рекламаларни тартибга солувчи мутасадди ташкилот ёки меъёрий-ҳуқуқий ҳужжатлар борми? Албатта бор деб жавоб оласиз. Хўш, унда нега реклама ота-онани хижолатга қўяяпти. Бу каби соғлигимизни тикловчи дори воситаларининг рекламаси ҳам керак албатта. Бироқ уларни эфирга бериш вақт лари режимга солинса бўлмайдими?\nАйтайлик, тунги соат 23:00 дан сўнг. Негаки бу маҳалда фарзанд лар уй вазифасини тайёрлашиб, уйқуга кетган бўлишади. Оилавий ўтириб овқатланадиган вақт маънавиятимизга, маданиятимизга қолаверса, ўзбекчилигимизга мос кўрсатувларни эфирга узатса мақсадга мувофиқ бўлар эди. Бизда европаликларга ўхшаб ота-она ва фарзанд ўз хоналарида ўтириб овқатланмайди. Телевизорни ҳам алоҳида кўрмайди. Шуни инобатга олиш зарур.\nТўғрисини айтсам, мен Юртбошимизнинг жорий йил 12 январда “Китоб маҳсулотларини чоп этиш ва тарқатиш тизимини ривожлантириш китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши матбуотда эълон қилингандан буён телеканалларимизни кузатаман. Бирор бир санъаткор қайсидир асарни қўлига олиб реклама қиладимикин деб. Натижа-чи ҳали-ҳануз йўқ. Анчагина обрў-эътиборга эришган санъаткорларимизни кўрамиз, сақичдан тортиб бир марта ишлатиладиган маҳсулотларнинг рекламасида чиқишади. Лекин қайси санъаткор қўлига китоб тутиб экранда пайдо бўлди? Афсус… йўқ. Маҳалла телеканалида мутолаа рукни остида китоб ўқияпмиз. Аммо китоб рекламаси жуда камда. Бу борада маънавиятни тарғиб қилиш уни реклама қилишни бизнинг воҳадан ўрганишса бўлар эди. Негаки, вилоят ҳокимлиги ҳамда “Сурхон тонги“ газетаси таҳририяти томонидан тайёрланган маънавиятга чорловчи роликлар ўзгаларга ўрнак бўлиб, хонадонларимизга нур олиб кира олди. Бу хайрли ишлар эса юртимиз тараққиётида муҳим ўрин тутади. Маънавият тар- ғиботи дегани аслида ана шундай ўзгаларга ўрнак бўлаоладиган тарзда намоён бўлиши зарур. Реклама ва кўрсатувларга масъул раҳбарлар, наинки барча раҳбарлар маънавиятимизга ана шундай эътибор беришса, яхши натижаларни қўлга киритамиз.\nРеклама ортидан келадиган мўмайгина даромад билан биргаликда, унинг маънавиятимизга келтирадиган фойдаси ва зарарини ҳам асло ёддан чиқармаслигимиз зарур.\nКейинги Газеталарни қачон лотин алифбосида ўқиймиз?


Яхши ота-она бўлишнинг 9 сири\n33266 Ўқиш режими + -\nАсабийлашманг! Ўзингиздан бошланг. Авваламбор, болалар бизнинг кайфиятмизни ҳис қилиб, ундан таъсирланадилар. Хотиржам аёлларнинг фарзандлари ҳам хотиржам бўлишади. Иккинчидан, болалар бизнинг улкан сабримизга муҳтожлар. Шунинг учун сизнинг руҳий ҳолатингиз ҳам яхши ҳолатда бўлиши лозим. Уй ишларингиз қолиб кетса ҳам, албатта, тиниқиб ухланг. Агар қариндошларингиз сизга ёрдамларини таклиф қилсалар, рад этманг. Уйдан ташқарига чиқишга ва онда-сонда бўлса-да, уй жиҳозларини ўзгартириб туришга ҳаракат қилинг. Фарзандингизга ўз ҳаётидан мамнун она керак.\nФикрингиздан қайтманг! Агар фарзандингизга ваъда берган бўлсангиз, албатта, уни бажаринг. Бу нарса тақиқларга ҳам тегишли: мабодо бир нарсани бир марта тақиқлаган бўлсангиз, қолганларида ҳам шу тақиққа амал қилинг. Шунингдек, «Она билан мумкин эмас, ота билан мумкин», деган тушунча ҳам бўлмаслиги керак. Оиланинг барча аъзоларида тўғри тарбия қилиш стратегияси бўлиши лозим.\nУрманг! Агар болага қўл кўтарсангиз (бу енгилгина шапати бўлса ҳам), унга келишмовчиликларни куч билан ҳал қилишни ўргатасиз. Болакай ким каттароқ, кучлироқ бўлса, ҳақ бўлади, деб ўйлайди. Бунинг хавфли томони у катта бўлгач, сизга нисабатан ҳам худди шу ишни қилиши мумкин бўлишидадир.\nАлдаманг! Агар эмлатишга кетаётган бўлсангиз, ҳаммасини борича айтинг: «У ерда сенга укол қилишади, бу ёқимли ҳолат эмас, аммо мен ёнингда бўламан», денг. Агар фарзандингиз сиздан бирор нарса сўраган бўлса ва у сизнинг ёдингиздан кўтарилган бўлса, шунчаки узр сўранг. Ҳар бир кичик ёлғон обрўингиз тўкилишига сабаб бўлади.\nШантаж қилманг! (Яъни дўқ-пўписа қилманг!) «Агар бақирмасанг, ширинлик бераман» ёки «Бас қилмасанг, мультфильм томоша қилмайсан» каби гаплар шантаж ва манипуляция (ҳийла қилиш)дир. Доим бола сиз хоҳлаётган ишингизни қилишига ундайдиган муносиб сўзлар топа олиш лозим. Энг муҳими сабрли бўлинг.\nТаъқиқламанг! Болага бирор нарсани таъқиқлашдан аввал яхшилаб ўйлаб кўринг, шу нарсани тақиқлаш шунчалик муҳимми? Тақиқлар имкон қадар кам бўлиши керак, акс ҳолда бола уларнинг барчасини қабул ҳам қила олмайди, эслаб ҳам қолмайди. Розетка, иссиқ газ плитаси, ойна, катта йўллар – аниқ мумкин эмас. Қолган барча нарсаларни ё кўринмайдиган жойга олиб қўйиш керак ё ўзини бўш қўйиб, рухсат бериш керак. Агар фарзандингиз қимматбаҳо қўл телефонингиз ёки лаб бўёғингизни олса, бу сизнинг айбингиз, уларни беркитиб қўйишингиз керак эди. Бола учун эса бу – мутлақ меҳнат қилиб топилган ўлжа.\nНотўғри намуна бўлманг! Бирор қилиш мумкин бўлмаган ишни қила туриб уни фарзандга тақиқлаш аҳмоқона иш. «Мен каттаман, менга мумкин» каби изоҳлар мутлақо ёрдам бермайди.\nХатоларингизни тан олишдан қўрқманг! Агар сиз жаҳл устида болага бақириб берсангиз ёки уриб юборсангиз, ножўя қарор қабул қилган бўлсангиз ё фарзандингизни нотўғри тушунган бўлсангиз, албатта, унга вазиятни тушунтириб, қаерда хато қилганингизни айтиб, узр сўранг. Сизнинг обрўингизга таъсир қилмайди, хавотир олманг. Аммо «кичик жаноб» хатоларидан уялиш керак эмаслигини тушуниб етади. Ахир биз хатолар орқали тажриба орттириб борамиз.\nЭркалашдан қўрқманг! Болани бағрингизга босишдан, кўтаришдан, совға олишдан қўрқманг. Агар имконингиз бўлса, фарзандингизни қучоқланг, кўтаринг, совғалар беринг. Энг муҳими – юқорида келтирилган аниқ тарбия услубига риоя қилиш. Агар сиз ўрнатилган қонун-қоидаларга тўлиқ амал қилсангиз, бошқа ишларда болангизга истагингизча рухсат беришингиз мумкин. Ахир фарзандларимизнинг болалиги бир марта бўлади-ку!\nМанба: www.islamisemya.com сайтидан эркин таржима\nМЕҲРГА САЗОВОР БЎЛИШ\nАнжир билан қасам, зайтун билан қасам. Тин сураси 1оят Зайтуннинг бўйи тўрт, етти метргача борадиган майда баргли дарахт. Гули оқ, данакли, меваси куз ўртасида давоми...\n00:31 / 24.11.2016 15221\n01:19 / 01.05.2019 1231\n23:36 / 04.02.2017 5958\nКўпинча биз Аллоҳ субҳанаҳу ва таолонинг «Унинг ҳамди ила тасбеҳ айтмаган ҳеч бир нарса йўқ. Лекин уларнинг тасбеҳини англамассизлар» «Исро», 44. ояти олдида давоми...\n06:07 / 03.04.2019 2779


Ўзбекистондаги валюта сиёсати: Таажжуб ва истаклар - Фарғона.Ру ахборот агентлиги\n14:02 msk, 5 Август 2020\nЎзбекистондаги валюта сиёсати: Таажжуб ва истаклар\n10.12.2016 06:16 msk\nШуҳрат Ғаниев (Бухоро)\n“Валюта сиёсатининг устувор йўналишлари тўғрисидаги” қарор лойиҳаси Ўзбекистон ҳукуматининг энг кўп муҳокама қилинадиган ташаббусларидан бирига айланди. Валюта тартибининг либераллашувини йирик бизнес ҳам, кичик бизнес ҳам, оддий фуқаролар ҳам анчадан бери кутмоқда. Аммо бюрократик тилда ёзилган бу ҳужжат баъзида ўйлантириб қўяди: уни ҳар хил тушуниш мумкин, айрим жойлари умуман тушунарсиз. Шу жиҳатларига “Гуманитар ҳуқуқий марказ” ННТ (Бухоро) раҳбари Шуҳрат Ғаниев эътибор қаратади.\nЎзбекистон республикаси президенти вазифасини вақтинчалик бажарувчи қилиб Шавкат Мирзиёев тайинланганидан сўнг киритилган янгилик ва ташаббуслар ичида оддий одамлар учун жуда фойдали бўлган учта қадамни ажратиб кўрсатиш мумкин:\n- ўзбек жамиятини мамлакатнинг биринчи одамига яқинлаштириб қўйган виртуал қабулхонанинг очилиши. Бу орқали халққа тўғридан-тўғри тепадагиларга мурожаат қилиб, сўнгги йилларда ташкил этилган ва мустаҳкамлаб келинган кўп қаватли бюрократик тузилмаларини четлаб ўтиш имконияти очилди;\n- милиция ҳақидаги қонун – ярим йилга кечиктирилган бўлса ҳам, буни одамлар анчадан бери кутаётган эди. Бу қонун ваниҳоят ҳуқуқни муҳофаза қилиш органларимизни ўзгартиради, деган умид бор;\n- тадбиркорлик субъектларини рўйхатга олишдаги эскирган талабларнинг бекор қилиниши.\nАммо ўзбек жамиятининг барча қатламларида “Валюта сиёсатининг устувор йўналишлари тўғрисидаги” қарор лойиҳаси энг кўп муҳокама қилинадиган мавзуга айланди.\nБу энг узоқ вақтдан бери ўзбек ҳукуматидан кутилаётган ташаббус бўлса керак. Валюта сиёсатининг эркинлашувини йирик бизнес анчадан бери кутмоқда. Ҳозирги аҳволда йирик бизнес учталик валюта курсида чалкашиб, сўмни “қора бозор”да алмаштириб, ҳисоботларда муаммо чиқиб, валюта тушумларини легализация қилишда қийинчиликларга учрамоқда.\nВалютани сотиш-олишдаги ўзгаришларни кичик тадбиркорлар ҳам анчадан бери кутмоқда. Улар қонуний ишлаб топган долларларига хориждан керакли ускуналар ва технологияларни сотиб олишни орзу қилишади. Ҳозирги аҳволда эса улар мамлакат ичидаги валюта монополистлари уч баравар қимматга сотаётган ускуналарни олишга мажбур.\nОддий фуқаролар ҳам буни кутмоқда, улар очиқдан-очиқ, атрофга алангламасдан, бемалол валюта алмаштириш пунктига келиб, ҳалол ишлаб топган долларлари, сўм ёки рублларини алмаштириб олишни хоҳлайди. “Қора бозор”да фирибгарларга алданиш ёки валютани ноқонуний олди-сотди қилгани учун милиция қўлига тушишни ҳеч ким хоҳламайди.\nБу қарор Ўзбекистон фуқароларининг умидларини оқлайдими ёки айримлар айтганидек, шунчаки сайлов олди эртаги бўлиб, 4 декабрдан кейин бу ҳақда унутиб юбориладими? Валютани бозорда алмаштиришнинг коррупцияга ботган схемаси йўқ қилинадими? Бу схема ишлашда давом этадиган бўлса, бундан жамият ҳамда давлатнинг ўзи зарар кўради.\nҲаммаси яхши бўлишига ишонгимиз келади. Кўпчилик ишонди, кўпчилик умид қилмоқда. Ишонишади, чунки ҳақиқий эркинлаштириш сари қўйилган қадамлар натижа бера бошлади. Илгари оддий одамларнинг нидоси етмайдиган ҳукумат идораларининг виртуал қабулхоналари ишга тушди. Истаганимиздек самарали ва тез бўлмаса ҳам, одамларга тепадан жавоб келмоқда: жавоб бериш механизмлари ғижирлаб бўлса ҳам, ишга тушди.\nАлбатта, бу қарорнинг қабул қилиниш муддати кўпчиликни қизиқтиради. Муҳокама босқичида қолиб кетмайдими?..\nҚарор бюрократик “қуш тили”да ёзилганлиги ҳам оддий одамларни ўйлантиради, чунки уни турлича шарҳлаш мумкин. Масалан, “миллий валютанинг бошқа валюталарга нисбатан курси фақат бозор механизмлари ёрдамида белгиланиши керак” дегани нимани билдиради? Бозорнинг давлат томонидан тартибга солиниши бозор муносабатлари ривожланган мамлакатларда ҳам кенг қўлланади. “Бизнинг” ҳужжатни ишлаб чиққанлар “бозор механизми” деганда нимани назарда тутмоқда?\nКейинги банди ҳам бор: “миллий валюта барқарорлигига таъсир қиладиган қонуний нормалар қабул қилинишига йўл қўймаслик”. Унда бозор механизми нима бўлади? Битта абзацда бир-бирига зид келадиган икки пункт…\nЯна бир момент: “Экспортёр ва импортёрлар улар томонидан имзоланган ташқи савдо шартномалари бўйича тўлов шаклини валюта назорати қонунчилиги доирасида ўз хоҳишига кўра эркин танлайди” – қайси қонунчилик? Амалдаги қонунчилик кўзда тутилган бўлса, унда тўлов шакли ва экспорт-импорт операцияларидаги танлов эркинлиги анча чеклаб қўйилган.\n“Якка тартибдаги тадбиркорларга юридик шахсни ташкил этмаган ҳолда товар ва хизматлар импорти учун ўз банк ҳисобларидан ўрнатилган тартибда тўлашга рухсат бериш”. 3-пунктнинг бу абзацида кичик тадбиркорлар, яъни Ўзбекистонда кичик бизнеснинг энг йирик тоифаси бўлган “чайқовчилар” ҳақида сўз бормоқда. Уларнинг аксарияти нақд пул билан ишлагани учун қўйидаги қўшимчани таклиф қилган бўлардик: “ҳисоб-китоб учун ўз банк ҳисобларига нақд шаклда валюта қўйишга рухсат бериш”.\nҚарорда белгиланган чора-тадбирлар илгаригидек асосан Марказий банкка юклатилгани ҳам кишини ўйлантиради. Аксарият тадбиркорларнинг фикрича, бу муассаса кўпинча ҳукумат ташаббусларининг мазмунига зид келувчи ички меъёрий ҳужжатлар ишлаб чиқади. Марказий банкда ички фойдаланиш учун чиқариладиган матн ва меъёрлар, хат ва фармойишларга қатъий чеклов ўрнатиш лозим, чунки улар бу қарорга зид келади ва унинг самарасини камайтиради. Қарорнинг бандлари нотўғри изоҳланишининг олдини олиш мақсадида, Марказий банк тижорий банклар ва мижозлар ўртасидаги муносабатга аралашмасдан, фақатгина банклар фаолиятининг ташкилий масалалари бўйича ҳужжат чиқариши кераклиги белгилаб қўйилиши лозим. Бундай масалалар бундан кейин қонунлар ёки Ўзбекистон президентининг қарорлари билан тартибга солиниши лозим.\nАфсуски, қарорда аҳоли учун хусусий валюта алмаштириш пунктлари очилиши имкониятини кўриб чиқишга ишора ҳам топилмади. Шу йўл билангина валюта олди-сотдисидаги монополияни йўқ қилиш мумкин. Алмаштириш пунктларига муқобил бўлган “қора бозор” аҳолида валютани қонуний равишда сотиш ёки сотиб олиш имкони йўқлиги учун гуллаб-яшнамоқда.\nШуҳрат Ғаниев, “Гуманитар ҳуқуқий марказ” ННТ (Бухоро) раҳбари


Kutubxona - Yasunari Kavabata. Anor (hikoya) / Kiril\nSiz shu sahifadasiz: Yasunari Kavabata. Anor (hikoya) / Kiril\nМуаллифЯсунари Кавабата Асар номиАнор (ҳикоя)\nТуркумларКутубхона  Xалқлар - Жаҳон/Япон адабиёти Бўлимлар - Романтизм  Муаллифлар - Ясунари Кавабата  Услуб - Наср Шакл - Ҳикоялар Ёзув - Кирил\nТилЎзб ТаржимонАбдувоҳид Умиров Ҳажм10KBБезатишUzgen (admin@kutubxona.com) Қўшилган2014/04/03 Манбаhttp://www.ziyouz.com/index...\nКузнинг шамолли тунида анор дарахти барглари тўкилиб чиқди. Барглар дарахт танаси атрофида тоза ер қолдириб доира ясаган эди.\nДераза тавақаларини очган Кимико анорнинг яланғоч шохларига ажабланиб боқди. Барглар айлана бўлиб тўкилгани, шамол уларни ҳар тарафга сочиб юбормагани ҳам унга ғалати туюлди.\nДарахт тепасидаги биргина анорга кўзи тушди.\n— Ойижон, қара, қандай ажойиб анор! — ҳаяжонини яшира олмай деди Кимико.\n— Чиндан ҳам... Мен бўлсам уни унутган эканман. Ойиси дарахтга қаради-ю, дарҳол ошхонага қараб кетди.\n«Мен бўлсам уни унутган эканман». Ойисининг бу сўзлари Кимикога уларнинг нақадар ёлғиз эканлигини эслатди. Очиқ айвон рўпарасидаги дарахтда анор пишиб етилса-ю, ҳатто шу ҳам ёдларидан кўтарилган бўлса, уларнинг турмуши қай аҳволда бўлиши мумкин, ахир.\nЯрим ойча бўлди, жияни меҳмонга келган эди. У анорга кўзи тушган заҳотиёқ дарахтга осилди. Тап тортмай дарахт танасига тирмашиб чиқаётган етти яшар болакайга Кимико сархуш боқди.\n— Энг тепасида яна битта каттаси бор! — шодон қичқирди у.\n— Кўряпман, — деди бола, — уни узсам тушолмай қоламан-да.\n«Чиндан ҳам, икки қўлида анор бўлса, қандай тушади», ўйлади Кимико ва кулиб қўйди. Ажойиб бола-да!\nБу болакай келмаганида улар анорни бутунлай унутишар экан. Шундан кейин ойиси ва Кимико бугун эрталабгача анор ҳақида умуман эслашмаганди.\nЖияни келганида энг тепадаги анор барглар орасида кўзга ташланмас эди, бугун эса мовий осмон теграсида қип-қизил бўлиб ёниб турибди.\nКимико боққа кирди ва узун бамбук ёғоч билан анорни узиб олди. Мева пишиб кетган ва ҳатто ёрилган экан: афтидан, ундаги куч-қувват ичига сиғмай ташқарига интиларди. Кимико анорни айвон полига қўйди. Ёрилган жойидаги анор доналари қуёш нурида ялтирарди.\nКимико ёрилмагунга қадар узиб олмагани учун ўзини анор олдида гуноҳкор сезди.\nУ иккинчи қаватга кўтарилди-да, шоша-пиша тикишга тутинди. Соат ўнлар чамаси пастдан Кенкичининг овози эшитилди. Эшик тамбаланмаган бўлса керак, тўғри боққа ўтди ва у ердан унинг тез-тез гапираётгани эшитила бошлади.\n— Кимико, Кимико, пастга туш! Кенкичи келди, — баланд овозда чақирди ойиси.\nҚиз шошганича игнани ипдан олди-да, ёстиқчага санчди.\n— Кенкичи, фронтга жўнагунингизга қадар сиз билан учрашувга розилик беришимни сўрайвериб Кимико ҳол-жонимга қўймади, ёнингизга бориши ноқулай бўлди, ўзингиз эса бир келиб кетишга вақт топмадингиз. Қани, киринг, кира қолинг, — ялинарди ойиси.\nУ Кенкичининг узоқроқ қолишини хоҳларди, бирга тушлик қилишни таклиф этди, лекин Кенкичи, афтидан, жуда шошиларди.\n— Афсус... — деди бўшашиб ойиси. — Унда, ҳеч қурса, мана бу анордан еб кўринг. Ўз боғимиздан.\nОйиси Кимикони яна чорлади.\nҚиз зинапоялардан тушиб келгунга қадар Кенкичи ундан кўз узмади. Нигоҳида шунчалар бесабрлик бор эдики, Кимико чалишиб кетишига оз қолди, сўнгги зиналарни зўрға босиб тушди.\nКенкичининг кўзлари яшнаб кетди. Қўллари титради ва анорни тушириб юборди.\nНигоҳлари бир лаҳза тўқнашди, иккаласининг ҳам лабларига табассум инди. Кимиконинг яноқлари қизарди. Кенкичи шошилинч ўрнидан қўзғалди.\n— Ўзингни эҳтиёт қил, Кимико! — деди у.\n— Сиз ҳам, Кенкичи, — шивирлади Кимико, лекин бу пайт йигит ойиси томон ўгирилган ва хайр-хўшлашаётган эди.\nКенкичи кетди, Кимико бўлса яна анча вақт эшик томон қараб турди.\n— Нега бунча шошилмаса бу Кенкичи? Ҳатто шундай ажойиб анорни ҳам татиб кўрмади-я. Бу қанақаси бўлди?! — деди ойиси. У айвон қиррасига эгилди-да, қўлини узатиб, ерда ётган анорни олди.\nКенкичининг кўзларида ёш милтиллаганини Кимико сезган вақтда у анорни иккига бўлмоқчи бўлиб ноқулай ҳаракат қилган ва уни ерга тушириб юборган эди. Анор ерга тушди, лекин ёрилмади.\nОйиси анорни ювиб, айвонга олиб келди.\n— Ол, Кимико, — мевани қизига узатди у.\n— У ифлос-ку, ахир, — ортга тисланиб норозилик билдирди қиз. Сўнг бирдан қип-қизариб кетди-да, шоша-пиша қўлини чўзди.\nАнорнинг ёрилган жойини, чамаси, Кенкичи тишлаб улгурган эди.\nОйиси ёнида тураркан, анордан воз кечишни беадаблик деб билди. Ўзини лоқайд кўрсатган бўлиб мевани лабига теккизди. Оғзи нордон таъмни туйди. Шира ич-ичига кириб боргандай ва унинг қувончли туйғуларига армон кўлкаси соя ташлагандай бўлди.\nОйиси Кимиконинг ҳолатини сезмади ва айвонни хотиржам тарк этди.\nКўзгу ёнидан ўтаётиб, ўзига қараб қўрқиб кетди.\n— Вой, ранг-рўйим қурсин! — хитоб қилди у. — Сочимни тарамай шу ҳолда Кенкичини кузатибман. Яхши бўлмади!\nКўзгу олдида ўтириб сочига тароқ солди.\n— Отанг оламдан ўтганда, — оҳиста сўзлади ойиси, — мен узоқ вақт сочимни тарашга қўрқиб юрдим... Тароқ сочимга тегди, дегунча беихтиёр ўйга чўмар, ўтмишни эслаб кетардим. Xудди даданг ёнимда-ю, соч тарашдан тўхташимни кутиб тургандай туюларди. Қўрққанимдан қалтираб кетардим.\nОйисида отасидан қолган овқатни еб қўйиш одати бўлгани Кимиконинг эсига тушди.\nУни бирдан ўтмишни қайтариб бўлмайди, деган туйғу чулғаб олди, айни чоғда шундай бахт-саодатни ҳис этдики, кўзларидан ёш қалқди.\nБирор нарса исроф бўлишига ойиси тоқат қилолмас эди. Отасидан қолган таомни еб, тозалаб қўйиш одати ҳам шундан. Кенкичи ейишни эп кўрмаган анорни еб қўйишини Кимикодан сўрагани боиси ҳам шу бўлса керак.\nКутилмаганда туйган пинҳона шодмонлиги учун Кимико ойиси олдида ўзини ноқулай ҳис этди.\nЛекин хаёлидан ҳеч нарсани кечирмаган Кенкичи билан хайрлашаётиб қалбини тўлдирган ҳис-ҳаяжондан беҳад бахтиёр эди ва хаёлан ўйлади: унинг қайтишини бир умр кутишга қодирман.\nКимико зимдан ойиси томонга кўз ташлади ва ойна ортидаги тўсиққа қуёш нурлари тушиб, ёритиб турганини кўрди. Кейин тиззасидаги анорга нигоҳ ташлади ва уни тишлашга энди ботинолмаслиги ҳақида ўйлади.\n"http://www.kutubxona.com/wiki/index.php?title=Yasunari_Kavabata._Anor_(hikoya)_/_Kiril&oldid=14624" dan olindi


Мурожаатларда асосан, соғлиқни сақлаш, ишга жойлашиш, уй-жой, моддий ёрдам, йўлларни таъмирлаш, тадбиркорликни қўллаб-қувватлаш ҳамда коммунал соҳага оид масалалар акс этди.\nСайёр қабул жараёнининг ўзида 6 нафар фуқаролар ишга жойлаштирилиши, 4 нафар шахсларнинг коммунал хўжалик масалалари ҳал этилиши, 7 нафар фуқаролар тиббий кўрикдан ўтказилиб, даволанишга ётқизилиши, 3 нафар фуқарога ногиронлик аравачаси, 1 нафарига банк пластик карточкаси берилиши таъминланди.\n— Мутахассислигим бўйича иш тополмай сарсон эдим. Сайёр қабул давомида шаҳардаги 37-сонли мактабгача таълим муассасасига хамшира вазифасига ишга жойлаштирилдим, – дейди “Обод Марғилон” кўчасида яшовчи Г.Сатторова.\n— Онам С.Хасанова учун ногиронлик аравачаси ажратиш ҳақидаги мурожаатим жойида ҳал этилди, — дейди “Ипак йўли” кўчасида яшовчи С.Хасанова мамнунлик билан. – Барчаларидан миннатдорман.\nҚабулда ишбилармон юртдошлармизнинг талаб ва таклифлари ҳам яқиндан ўрганилди.\n– Тадбиркорлик фаолиятим учун 100 миллион сўм кредит ажратиш юзасидан банк идораларига қилган мурожаатим ҳал бўлмасдан келаётган эди, — дейди Х.Хабибуллаев. – Вилоят прокурори қабулида бу мурожаатим тегишли ташкилот вакили билан ўрганилиб, тез кунда ҳал этиладиган бўлди.\nСайёр қабулда шу каби кўплаб мурожаатлар кўриб чиқилиб, аксарияти жойида ҳал қилинди. Айрим мурожаатлар юзасидан тегишли ташкилотларга кўрсатмалар берилди ва назоратга олинди.\n« Ҳар гектаридан 103 центнердан\nХирмонлар донга тўляпти »


Александр Пишур: "Ўзбекистон халқи терма жамоани Бразилияда кўрмоқчи" / CHAMPIONAT.asia\n20:05Нойер Роналду ва Киммихни ортда қолдириб, ЕЧЛ рекордини ўрнатди 1 19:50Бербатов: “Рамос МЮга ўтса, бу ўзи учун яхши бўларди” 0 19:30Россия чемпионатининг навбатдаги тур баҳслари бир дақиқалик сукут билан бошланади 1 19:20ЕЧЛ. Брейтвейт, Фернандеш ва Иммобиле ҳафта рамзий жамоасида ўрин олди 2 18:47Карикатура: Аргентиналик футбол афсонаси Диего Марадона 60 ёшида вафот этди 2 18:23"Челси" Силва билан шартномани узайтириш борасидаги бандни фаоллаштирмоқчи 1 18:00"Милан" ва "Барселона" "Хоффенхайм" ҳимоячисига қизиқмоқда 3 17:38"Тоттенхэм"нинг уч ўйинчиси "Эвертон" қизиқишлари доирасига тушиб қолди 4 17:14"Арсенал" Эриксенга қизиқмоқда 1 16:50ЕЧЛ тарихида гол урган энг ёш футболчилар (топ-10) 2 16:28"Милан" "Шальке"га Кабак бўйича навбатдаги таклифни беради 3 16:04"Эвертон" - Хедира учун бош даъвогар 2 16:00Про лига. "Зомин" ўз майдонида "Оқ-тепа"ни йирик ҳисобда таслим қилди 6 15:37Ла Лига. Нархи энг катта юқорилаган футболчилар (топ-10) 11 15:12Нарзулла Сайдуллаев билан "Танишамиз" 4\nАлександр Пишур: "Ўзбекистон халқи терма жамоани Бразилияда кўрмоқчи"\n15 июл 2013 14:33\nҚишда “Бунёдкор” сафига қўшилган тажрибали ҳужумчи Александр Пишур football.ua сайти мухбири Артур Валеркога интервью берди. Ушбу интервьюнинг асосий қисмини ўзбек тилида тақдим этамиз.\n– Александр, Ўзбекистондаги дастлабки ярим йилда Чемпионатдаги 13та ўйинда 12та гол, яна мамлакат кубогидаги битта гол ва учта ОЧЛда урилган голлар билан тугатдингиз. Бундай натижани кутганмидингиз?\n– Ўз олдимга фақат максимал натижаларни қўяман. Аниқ битта рақамни айта олмайман, аммо имкон қадар кўпроқ гол уришимни кутгандим.\n– Сизга қишга Украинанинг турли лигалардан ва чет эл клубларидан таклифлар борлиги ҳақида хабарлар чиққанди. Нима учун айнан Ўзбекистонни танладингиз?\n– Мен фаолиятимни давом эттириш учун клуб қидираётганимда агентим Сефер Алибаев “Бунёдкор”да ўз кучимни синаб кўришни айтди. Ўзбек клубининг таклифи мен учун энг мақбул вариант бўлди ва мен унга розилик бердим.\n– Ўз вақтида “Бунёдкор” бутун дунё матбуотининг бош саҳифасидан ўрин олганди: ўшанда жамоада Ривалдо ўйнарди, бош мураббий эса Луиз Фелипе Сколари эди. Ўша вақтдаги клубдан нималар қолди, мақсадлар ўшандайми?\n– Ўзбекистонда “Бунёдкор” энг кучли клуб саналади, Осиёда ҳам клубни хурмат қилишади. Ҳозир, албатта, Ривалдо ва Сколари вақтидаги вазият эмас, ўша вақтда клубни ҳомийси бошқа эди, президент бошқа эди. Айни пайтда клуб бош ҳомийси “Ўзнефтегаз”, мен клубда нимадир кам дея олмайман. Стадион ҳам, база ҳам – Европа даражасида.\n– Ўзбекистон чемпионатининг ўйинларини қисқа тарзда томоша қилиб шунга амин бўлдимки “Бунёдкор”, “Пахтакор” ва “Насаф” Европада сўнгги ўринларда бўлишмасди. Таассуротларим тўғрими?\n– Ҳа, бу жамоалар бошқалардан ажралиб туришади, қолганларнинг савияси пастроқ.\n– Айтганча, “Пахтакор” ва “Насаф”га ҳам гол урдингиз. Энг кучли клубларни ҳам ранжитиш осонми?\n– Нимага йўқ? Барча билан ўйнаса бўлади.\n– Қизиқ, Ўзбекистон чемпионатида ҳам сизга ўхшаш жуда бўйи узун ҳужумчи борми?\n– Йўқ, бундай футболчини кўрмадим.\n– У ерда худди «Гулливер»дек экансизда. 16 та голни қандай тарзда урдингиз? Ўнг оёғингиз билан йўллаган кучли зарбалар ҳам бўлдими?\n– Узоқдан урганимни эслай олмайман. Менимча голларимнинг ярмини бошим билан урдим.\n– Осиё чемпионлар лигасидаги дебют мавсумингиз қандай кечди?\n– У ердаги савия бутунлай бошқача, ўйинлар қизиқарли кечди. Биз жуда қизиқарли «ўлим гуруҳи»дан ўрин олдик. Рақиблар Хитой, Жанубий Корея ва Япония клублари бўлишди.\n– Ҳа, дахшатли гуруҳ. Ўзбекистон клуби мана шундай кучли клубларни қандай ортда қолдира олди?\n– Биринчи турданоқ ажойиб натижани қўлга киритдик. Хиросимада ҳисобни очдим ва якунда “Санфречче”ни 2:0 ҳисобида мағлуб этдик. “Похан Стилерз”ва “Пекин Гоан” билан дуранг ўйнадик. Сўнгра Хитойда ютдик ва Кореяда дурангга эришдик. Биз гуруҳдаги биронта ўйинда ҳам мағлуб бўлмай гуруҳ ғолиби бўлдик.\n– ОЧЛ ва ЕЧЛни таққослаш мумкинми?\n– Ушбу мусобақага қараб футбол фақат Европа ёки Лотин Америкасида ривожланмаганига гувоҳ бўламиз. ОЧЛ доирасида Хитойдаги ўинни 50 минг томошабин қаршисида ўйнадик. Муҳит ажойиб бўлди, ҳақиқий футбол байрами.\n– Ҳозир кўпчилик юлдуз футболчилар Осиёга кетишмоқда, ҳатто ёрқин фамилиялар ҳам Жей-лига ёки Хитой Супер-лигасида кўплаб топилади. Сиз қайсидир юлдузга қарши ўйнадингизми?\n– Пекин клуби сафида “Севилья” клуби собиқ ҳужумчиси Кануте ўйнайди. Албатта, тажрибали футболчи экани кўриниб турибди, аммо “Бунёдкор”га гол ура олмади (кулади).\n– Сиз ҳужумчисиз. Сизга савол: Осиёлик ҳимоячилар ўйнашади?\n– Йўқ, яхши ўйнашади. Одатда тўртта ҳимоячи битта чизиқда ўйнашади, фақат Таиланд клубига қарши ўйинда рақиб 5та ҳимоячи билан ҳаракат қилди.\n– ОЧЛда “ўлим гуруҳи”дан чиқиб 1/8 финалда Таиланд клубига ютқазиб қўйдинглар. Алам қилмадими? “Бурирам”га қарши ўйинда бошқача натижа қайд этилиши мумкинмиди?\n– Биринчи ўйиндан сўнг хавф йўқдек эди. Таиландда дурангга эришаётгандик, аммо жарима тўпидан гол ўтказиб юбориб ютқазиб қўйдик - 1:2. Тошкентдаги ўйинда деярли бутун ўйин давомида рақиб жарима майдони ичида “ўйнадик”, аммо учрашувда ҳисоб очилмади. Агар уларнинг ҳимоясини ёриб ўта олганимизда барчаси бошқача бўларди.\n– Сиз Осиё бўйлаб анча парвозларни амалга оширдингиз. Иқлим, об-ҳаво ёки томошабинлар туфайли ноқулай ўтказган ўйинлар ҳам бўлдими?\n– Таиланддаги ўйин энг қийини бўлди. Майдонга тушаётганимизда ҳаво ҳарорати +42-43 градус эди. Стадион эса Британия усулида қурилган – трибуналар майдон ёнида жойлашган. 25 минг тоомшабин билан тўлиб тошганди. 90 дақиқа давомида улар қўшиқ айтишни тўхтатишмади.\n– Ўзбекистон чемпионатига қайтамиз. У ерда сўнгги йилларда украиналиклар кўп ўйнашмоқда. Майдонга тушганда рақиб сафида танишлар ўйнаган пайтлар бўлдими?\n– Ҳа, кўп клубларда ҳамюртларимиз бор. Аммо олдиндан таниш бўлган футболчилардан фақат биттасини кўрдим. Самарқандда 34 ёшли дарвозабон Андрей Мельничук ўйнайди.\n– Украиналиклар Ўзбекистонда кўп нарсага эришишган. “Насаф” билан ишлаган Демьяненкони эслашни ўзи кифоя. Украиналик легионерлар бу юртда қадрланишадими?\n– Муносабатлардан нолишга ҳаққим йўқ, ўзбеклар украинларга яхши муносабатдалар.\n–Тошкентда қандай яшаяпсиз?\n– Яхши. Меҳмонхонада турибман, аммо менга қулай. Биз кўпинча базага борамиз. Клубдаги бошқа бир легионер серб Блажич билан суҳбатлашаман. Бирга клубга келдик, базада битта хонада турамиз. Шу сабабли дўстмиз. Оилам мени ёнимга келиб туради. Шаҳар жуда гўзал – бу ерда дунёдаги энг қиммат бино ҳам бор. Умуман олганда шаҳар чиройли…\n–“Бунёдкор”нинг энг приципиал рақиби ким?\n– “Насаф” яқинда ОФК кубогини қўлга киритгани бўлишига қарамайми?\n– Бу ерда тарих катта ўрин тутади. “Пахтакор” ахир совет даврида ҳам иштирок этган. Бундан ташқари биз қўшнилармиз.\n– “Бунёдкор” яқин йилларда тузилган клуб, тарихи билан мақтана олмайди. Кимнинг мухлислари кўпроқ сизлардами ёки “Пахтакор”да?\n– Мухлисларимиздан нолимаймиз, имкон қадар улар бизни қўллаб туришади. Аммо “Пахтакор”да менимча мухлиси кўпроқ.\n– Клубни яқин ўтмишнинг энг яхши футболчиларидан бири Миржалол Қосимов бошқармоқда. У қандай мураббий?\n– Айни пайтда у Ўзбекистондаги энг кучли мураббий. Ахир у терма жамоада ҳам ишлайди. Ёш бўлишига қарамай катта ютуқларга эришди.\n– Терма жамоага қизиқиш қандай? Ўзбекистон МДҲ вакиллари орасида биринчилардан бўлиб 1994 йили Осиё ўйинларини ютганди.\n– Қизиқиш кучли. Афсуски, ЖЧ-2014га тўғридан-тўғри чиқиш имкониятни йўқотишди. Аммо курашни плей-оффда Иорданияга қарши давом эттиришади. Терма жамоа Бразилияга боришини кўпчилик истамоқда.\n– Қозоғистонда ўйнаётган футболчилардан доим сўрайман: Қозоғистон ва Ўзбекистон чемпионатининг қайси бири кучлироқ? Қозоғистонни кучли деяётганларда битта катта устунлик бордек: Ўзбекистоннинг кучли футболчилари, Гейнрих ва Кападзе ҳозир Ўзбекистон лигасида эмас “Актобе”да ўйнашмоқда…\n– Менимча бу лигалар деярли тенг кучли. Фақат Қозоғистонда молиявий томонлама устунлик бор.\n– Ўтган йил янги 35 минглик стадион қуриб битказилди…\n– Бу Тошкентнинг кўрки. Чиройли ва қулай стадион.\n–“Пахтакор”ни ҳам стадиони ёмон эмаску...\n– Йўқ, бизники замонавийроқ!\n– Стадионлар ярми бўлса ҳам тўладими?\n– Терма жамоа ўйнаётганда стадион доим тўлади. ОЧЛ доирасидаги ўйинларда эса 10-15 минг томошабин келарди.\n– Сўнгги ва энг муҳим савол: Александр Пишур “Бунёдкор”да бахтлими?\n– Айни пайтда мени барчаси қониқтирмоқда.


Вашингтон Эрон бўйича янги санкцияларни олқишлади\n26 январ 2021, Тошкент вақти: 11:22\nРасмий Вашингтон душанба куни Европа Иттифоқи тарафидан Эронга нисбатан янги иқтисодий санкциялар жорий этилишини олқишлади.\nОқ Уй матбуот котиби Жей Карней журналистлар билан учрашувда ядровий дастурини тўхтатишдан бош тортаётган Эронни яккалаб қўйиш Вашингтоннинг асосий мақсадларидан бири эканлигини таъкидлади.\nКарнейга кўра, Теҳрон айни дамда “олдингига қараганда катта босим остидадир”.\nЕвропа Иттифоқи тарафидан жорий этилган янги санкциялар Эрон табиий гази импортини таъқиқлаш ҳамда Теҳрон билан темир ва алюминий савдосини тўхтатишга қаратилган.\nЕвропа Иттифоқи фуқаролари ёки ширкатларига тегишли кемаларда Эрон нефт маҳсулотларини ташиш ва Эронга кемасозликда ишлатиладиган технологияларни сотиш ҳам маън этилади.\nҒарб давлатлари Эрон тарафидан олиб борилаётган уранни бойитиш ишларини ядровий бомба яратишга қаратилганини иддао қилиб келади.


Дунё ва Ўзбекистон: Хиёнаткор эркак юзидан билинади, аёллар эса - йўқ - BBC News O'zbek\nДунё ва Ўзбекистон: Хиёнаткор эркак юзидан билинади, аёллар эса - йўқ\nСурат манбаси, Jeff Overs/Getty Images\nБу назария Ўзбекистонда ҳам иш берармикан?\nОдатда, одамлар кишининг юзига тикилиб, унга қанчалик ишониш мумкинлиги билса бўлади, дейдилар, аммо аксарият бундай усулда чиқарилган хулосага ишонқирамай қарайди.\n«Эркак ва аёл иштирокчилар биргаликда эркакларнинг юз кўринишидан хиёнатга мойиллик аломатларини деярли тўғри тахмин қила олдилар, лекин аёллардаги бундай белгиларни аниқлашнинг у қадар имкони бўлмади,» дейилади тадқиқотда.\nОлимларнинг маълум қилинишича, иштирокчилар кўпроқ қоши қалин, бақувват жағга эга ва лаби ингичка эркакларни хиёнаткор, дея тахмин қилган.\nҚизиқ, бу тадқиқот Ўзбекистонда кўп бўлган қоши қалин эркакларга ҳам боқликмикан?


Туркия суди жангариларга қурол-аслаҳа етказиб берилиши ҳақида гапириб берган журналистларга жазо ҳукмини чиқарди\n08:35 / 07.05.2016\nИстанбул суди давлат сирини ошкор қилган журналистлар Жон Дюндар ва Эрдем Гулни қамоқ жазосига маҳкум қилди. Журналистлар Туркия томонидан суриялик жангариларга қурол-аслаҳа етказиб берилгани ҳақида маълумот беришган. Бу ҳақда Reuters ахборот агентлиги хабар берди.\nCumhuriyet мухолиф газетаси бош муҳаррири Дюндар 5 йилу 10 ойга, шу газета мухбири Гул эса 5 йилга озодликдан маҳрум қилинди. Прокуратура умрбод қамоқ жазоси талаб қилган журналистлар бошқа бир қатор айбловлар, жумладан давлат тўнтариши содир этишга уриниш айблови бўйича оқландилар.\nДюндар ва Гул Олий судда апелляция кўриб чиқилгунгача озодликда қоладилар.\nҲукм чиқарилишидан бир неча соат аввал суд биноси олдида Дюндарга суиқасд уюштирилди. Қуролланган кимса журналистни "сотқин" деб атаб, уни отмоқчи бўлган. Журналист жабрланмаган, босқинчи қўлга олинган.\nДюндар ва Гул 2015 йил ноябрда суриялик жангариларга Туркия томонидан ноқонуний тарзда қурол-аслаҳа етказиб берилиши ҳақидаги мақолалари учун ҳибсга олинганлар. Журналистларга қуролланган террорчилик гуруҳларига хайрихоҳлик қилиш ва жосуслик бўйича айбловлар эълон қилинган.\nТуркия ҳукумати бу маълумотларни рад этгач, Туркия президенти Ражаб Тойиб Эрдўған журналистлар устидан судга даъво аризаси топширган. Эрдўған журналистларга умрбод ва яна қўшимча 42 йил қамоқ жазоси берилишини талаб қилган. Турли давлатлардан 100 нафар ёзувчи Туркия бош вазири Аҳмет Довудўғлу номига журналистлардан айбловларнинг олинишини сўраб мактуб йўллаган.


Ўзбекистондан ёнғоқ экспорти 2022 йилнинг биринчи чорагида қарийб уч баробар ошди • EastFruit\nБош саҳифа › Янгиликлар › Ўзбекистондан ёнғоқ экспорти 2022 йилнинг биринчи чорагида қарийб уч баробар ошди\nЎзбекистондан ёнғоқ экспорти 2022 йилнинг биринчи чорагида қарийб уч баробар ошди\nМуаллиф: EastFruit 26 Апр 22 25 Апр 22 022\nЎзбекистон Республикаси Давлат статистика қўмитаси маълумотларига кўра, 2022 йилнинг ўтган уч ойида мамлакатдан ташқи бозорларга 3,5 миллион доллар қийматидаги 1000 тонна ёнғоқ экспорт қилинган. Расмий статистик маълумотларга кўра, ўтган йилнинг шу даврига нисбатан ёнғоқ экспорти 285 фоиз ошган.\nХорижий истеъмолчиларга 13,6 миллион долларлик 19,2 минг тонна иссиқхона помидорлари жўнатилди.\nБиринчи чоракда помидор экспорти ўтган йилнинг шу даврига нисбатан 13,2 фоиз камайган, деб ёзмоқда “Nuz.uz”.\nЕр ёнғоқ экспорти 16,7 фоиз, яъни 5,8 минг тоннагача камайди.\nБиринчи чоракда Ўзбекистон узум ва майиз экспортидан энг кўп даромад олди – 31,8 миллион доллар.\nШу даврда оқ бошли карам, гул карам, брокколи ва пекин карами экспорти жами 15,5 миллион доллар қийматида 71,1 минг тоннани ташкил қилди.\nШунингдек ўқинг: Ўзбекистонда икки ой давомида иссиқхона бодринги қарийб икки баробар арзонлашди\nБиринчи чоракда мева-сабзавот маҳсулотлари экспорти ҳажми 258,6 минг тоннани, қиймат жиҳатидан эса 168,8 миллион долларни ташкил этди. 2022 йилнинг январь-март ойларида мева-сабзавот маҳсулотларининг умумий экспортдаги улуши 2,9 фоизни ташкил этди.\nМева-сабзавот маҳсулотларининг асосий экспорт бозорлари Россия Федерацияси, Қозоғистон, Хитой ва Покистон, дея хабар бермоқда Давлат статистика қўмитаси.


"Темурнинг юртида": сайёҳнинг Ўзбекистонда кўрган-кечирганлари\n13:24 / 09.09.2017\nФото: Шуҳрат Сатторов\nТаиланддан Португалия томон ҳаракатланар эканмиз, олдимизда Тошкент, Самарқанд, Бухоро каби шонли-шукуҳли шаҳарлар борлиги бизни илҳомлантирар эди. Қирғиз дўстларимиз билан хайрлашар чоғи, уларнинг "Ўзбеклар меҳмонга бизчалик хайрихоҳ эмас", деган сўзлари бир оз ҳушёр тортишга мажбур қилди. Ўзбекистонга ўтадиган божхона постига умидворлик билан яқинлашдик.\nТўғриси, бу биз жаҳон кезиб, шу вақтга қадар кўрган энг талабчан чегара пости бўлиб чиқди. Чегарачилар бор-будимизни ёйиб ташлаб текширишди. Қанақа русумли телефондан фойдаланамиз, компьютеримизда нима бор, ёнимизда қанча пулимиз бор - буларнинг барчаси улар учун муҳим. Ва, уларнинг айтадиган тавсияси - мамлакатни тарк этаётганда ҳамма ҳужжатлар жой-жойида бўлиши керак. Ўзбекистонда тунайдиган ҳар бир тунингиз ҳисобда туриши, меҳмонхоналардан олинган купонни Ўзбекистондан чиқиш маҳали кўрсатиш керак бўлади. Акс ҳолда, ҳаммаси бехайр тугаши мумкин.\n"Инглиз тилини биласизми?" сўради офицер Сунилнинг ҳужжатига тикилганча.\n“Ўзбек тилини биласизми?”\nОфицер ўзининг ҳамкасбига қараб норози оҳангда бир нима деб тўнғиллади. Тўғриси, уларнинг қош-қовоғидан бизни ортга қайтариб юборишларидан хавотирга туша бошладим. Аммо, ҳужжатни қайтариб беришди. Навбат каминага келди.\nУнга айтадиган жавобим тайёр бўлса ҳам, тилимни тишладим. У ҳужжатимни қайтариб берди. Биз яна йўлга тушдик.\nҚирғизларни айтгани ростга ўхшайди: ўзбеклар бизда қўпол халқдек таассурот қолдира бошлади.\nБироқ, кўп ўтмасдан биздаги бу фикр асоссиз бўлиб чиқди. Биз тун бағрини ёриб Тошкент сари шошардик. Йўлдан бир оз чалғиганимизни сезиб, ёшроқ йигитдан йўл сўрадик.\n“Тўғрига юриб, учинчи қайрилишдан ўнгга қайрилинглар”, деди у.\nТахминан бир чақирим юргач, бир машина ёнимиздан шошиб ўтиб олдинроқда тўхтади. Унинг ичидан бизга йўл кўрсатган одам тушиб, биздан узр сўради. "Шошилиб, нотўғри йўлни кўрсатиб қўйган эканман. Учинчи қайрилиш эмас экан..." У шундай деб машинага ўтирди ва бизни қайрилишимиз керак бўлган манзилгача олиб бориб қўйди.\n"Ўзбекистонга хуш келибсиз!" деди у хайрлашаётиб. Бу воқеа бизни таъсирлантирди.\nЧорсу - Тошкентнинг энг йирик бозори. Оҳ... Бу бозорга кирган ажнабийнинг оғзидан суви оқади. Улкан бу майдон ранго-рангликка бурканган: ҳил-ҳил мевалар, сабзавотлар, зираворлар, нон-у, қатиқ-қаймоқлар ... нимаики сўраманг, бу ерда муҳайё. Биз тамадди қилиш тараддудида эдик. Сунилнинг таклифи билан қулупнай ва гилос харид қилдик. Айни мавсумида келган эканмиз - танловнинг кўплигидан кўз ўйнар эди.\nОвқат бозори томон юрдик. Сунилнинг ҳид сезиш қобилияти иш берди - у аллақачон жаннатда эди. Ўзбекча палов, балиқ, хилма-хил таомлар... Ҳар бир сотувчининг олдида ўчоқ-қозон бор, расталар гавжум. Бозор оралаб тарқалаётган хушбўйликдан ошқозонимиз яна ҳам тоқатсизлана бошлади.\nҚўй гўштидан тайёрланган палов, нон, балиқ ва ўзбекча помидор соусидан, олча шарбати, кабоб ва салат буюртирдик. "Мен саёҳатим давомида татиб кўрган энг мазали тамадди - шуниси бўлди", хулоса берди Сунил. Нархи ҳам шунга яраша, албатта.\nШоҳона таомдан сўнг биз каби йиғма Brompton велосипедида саёҳат қилаётган кореялик профессорни учратдик. Маълум бўлишича, мутахассислиги шаҳар бинокорлиги бўлган бу одамнинг янги лойиҳаси Тошкентнинг шаҳарсозлик бўйича муаммоларини ўрганишга бағишланган экан. Велосипедда сайр эса ишни янада осонлаштиради. У билан тунда бирга сайр қилишни келишиб олдик.\nТемур - Деҳлининг забткори\nСамарқанд сари жадал айланаётган ғилдираклар бизни сирли тарих сари бошларди. Тарихда “оқсоқ Темур” номи билан донг таратган жаҳонгир тўғрисида кўпроқ билишга ошиқар эдик. У 1398 йилда Деҳлида ўз султонлигини ўрнатган. Ҳиндистонда 300 йил ҳукмронлик қилган империяга асос солган Бобурнинг аждоди бўлгани боис, Темур ҳам Ҳиндистон тарихидаги сипо сиймолардан бири. Унинг мозори эса биз йўл олган манзилда.\nАмир Темурнинг ҳайкали кўриниши билан Сунил унга ҳарбийчасига ҳурмат бажо келтирди. Унинг хонақосининг меъморий ечими бизга Деҳлидаги Ҳумоюн мақбараси ва Аградаги Тож Маҳални эслатди. Тарихий иншоотнинг деталларига маҳлиё бўлиб, бу ерда бир соатча кездик. Гўёки биз 14-асрга қайтган эдик.\nАсли маъноси "саҳро" бўлса ҳам, Самарқанднинг маркази – Регистон майдонида чамаси ўн ёшли болалар билан суҳбатлашдик. Улар саёҳатда бизни асраши учун кўзмунчоқ бериб, "Самарқандга хуш келибсиз!" деб беғубор илтифотларини баён қилишди.\nСамарқандда Ўзбекистоннинг энг яхши паловини ейиш истагида учраган одамдан мазали ош қаерда тайёрланишини сўрадик. Тавсиялар билан тез орада катта дошқозонда ош сузилаётган чоғроқ тамаддихонага етиб келдик. Бу ерда бизга ҳурмат кўрсатиб, жараённи сурага олишимизга ёрдам беришди. Палов тайёр бўлиши билан қозон атрофи одамга тўлди. Палов кўринишиданоқ кўнгилни суст кетказгудек: майиз, нўхат ва сергўшт ош устига гармдори ва саримсоқпиёз билан безак берилган. Маҳаллий аҳоли бу таомни салат, нон ва чойсиз тановул қилишни тасаввур қила олмайди. Бир соат кутсанг ҳам – кетган вақтга арзийдиган таом.\nШу ернинг ўзида содир бўлган яна бир воқеа бизга Ўзбекларнинг самимий оқибатини ҳис қилишимизга туртки берди. Тамадди қилгач, ёнимиздаги сўм тўлов учун камлик қилиши маълум бўлди. Устига-устак, бу ерда хорижий картадан пул ҳам ечиб олишмас экан. Официант пулни ҳозироқ тўлашимизни талаб қилгач, биз ноқулай вазиятга тушиб қолдик. Воқеага гувоҳлардан ёши каттароғи ёнимизга келди, официантга нимадир деди ва пул узатди. Бу воқеадан ҳайратга тушиб, халоскорга қарзни албатта қайтаришимизни айтдик. "Йўқ. Йўқ. Бу – совға!" деди у самимий нигоҳда.\nСамарқанд билан хайрлашиб, Ўзбекистоннинг йирик шаҳарларидан бири бўлмиш Бухорога шошдик. Бухоронинг гилам ва чинниворларга тўла, гўзал бозори ҳам диққатга сазовор. Сунил кўзимни шамғалат қилиб аллақачон сомсапазнинг олдида, ҳовур кўтарилаётган сомсани шоша-пиша паққос тушираётган эди. "Бу мен еган энг мазали сомса", деди у оғзини тўлдириб турган луқмани ямлаши билан. Ҳа, бу Ҳиндистондаги сомсадан катта фарқ қилар, биз ҳар куни шу сомсадан тановул қилиш иштиёқи билан уйғонар эдик.\n"Бу – менинг хонадоним! Мазали ош пиширишда аёлимнинг олдига тушадигани йўқ".\nКейинги куни сомсачи амакининг уйларига ташриф буюрдик. Қанчалик банд бўлмасин, бу меҳмоннавоз инсон икки жаҳонгаштани меҳмон қилиш учун вақтини ҳам, борини ҳам аямаган экан. Биз пастак стол атрофида чўкдик. Ошхонадаги жараён сомсачи амакининг аёллари ҳали ҳам пишир-куйдир билан овора эканлигидан дарак. Кўп ўтмасдан даврамизга гитара кўтариб олган одам қўшилди. Бизнинг кўнглимизни олиш учун мезбон уни атайлабдан чақиртирган экан. Бу ҳаваскор қўшиқчи Жими Ҳендрикс, Битлз, Брайн Адамс, Элвис Преслидан куйлаганида тасанно айтишдан бошқа чорамиз қолмади.\nБу юртдаги саёҳатимиз поёнига етган эди. Озроқ пул ечиб олиш учун банкомат изладик. Акс ҳолда, Эронда пул ечиб олишнинг умуман имкони йўқ эди. Халқаро картадан пул ечиб олиш – осон кечмади. Ниҳоят, шундай банкни топдик. Бу ердаги бошқа сайёҳлар қаторида биз ҳам сўнгги тонгни кун қизигунига қадар шу банкда дилимиз хуфтон, таъбимиз хира бўлиб ўтказдик.\nАйтгандай, бу юртга йўлингиз тушса, бозорларга албатта киринг ва самимий табиатли ўзбек халқи билан суҳбат қуринг!\nМазкур очерк “Bangalore Mirror” рўзномасининг расмий веб-сайтида 2017 йилнинг 13 августида эълон қилинган.\nсаёҳат Амир Темур


жума, 16 апрел 2021\nИванқишлоқдан ким хабар олади?\nпайшанба, 15 апрел 2021\nНорасида гўдакнинг қотили келинойиси бўлиб чиқди\nчоршанба, 14 апрел 2021\nХатирчилик фермернинг қабри очилди, аммо экспертиза хулосалари яқинларига кўрсатилмаяпти\nсешанба, 13 апрел 2021\nМуҳаммад Солиҳ раҳматли собиқ муфтийнинг сайловдаги тутумига ойдинлик киритди\nҚуруқ гап замони ўтди\nякшанба, 11 апрел 2021\nМирзиёев Аллоқуловни қатағон қилган маслаҳатчисини ишдан ҳайдади\n30 октябр 2015\nБугун Лўс Анжалусдаги қасримнинг минглаб хоналаридан бирида адашиб қолиб эшикмикан деб ишкопни очибман.\nҚарасам шаққилдоқ турибди.\nОлдиндан айтай бугунгача эришган бутун сарватимга мана шу шаққилдоқ боис эришганман.\nАловуддин учун сехрли лампа қандай азиз бўлса менга мана шу шаққилдоқ шундоқ азиз.\nОтам¸ амакиларим ўғри бўлишган. (Улар хозир ҳам айни касбда жавлон уришмоқда)\nМадрасада ўқиган катта бувамнинг ориентацияси оғирлик қилиб баччалик ҳам қилган дейишади.\nЯъни муборак оëқларига занг тақиб қиз бола кийимини кийиб¸ улама соч қистириб¸ сузилиб «жонон бўламан деб» эшон бовою мударрисларнинг шаҳватини қўзғатиб рақсга тушган эканлар раҳматлик.\nОтамни айтишича¸ хушрўйлик менга шу катта бувамдан ўтган экан.\nСал қорачадан келган бўлсам ҳам кўзга яқин чиройли эканимни мактабдан биламан.\nҚизлар менга қараб “бизда йўқ чирой сенда бора” деб тиззасига уриб афсус қилишар эди.\nКичкиналигимдан отамни афераларида қатнашдим.\nМасалан отам Пахтакор стадионида лоторея ташкил қилиб халқни пулини шилиб олганида хизматим синган.\nСтадионни ўртасида йилт янги 06 жигулини лоторея бош соврини қилиб қўйган эди отагинам.\nЖигулини ëнида баҳмал ëпилган стол устида эса шиша аквариум турар¸ ичига эса кичик коптокчалар тўлдирилган эди.\nКоптокчалардан бирини ичида эса бахтли номер бор эди.\nОтам ўртага чиқиб: “ Эй халойиқ ораларингда гуноҳ қилмаган бир маъсум гўдак ўтирибди¸ўша гўдак аниқласин баҳтли номерни” деб бақирган замон¸ тоғаларим мени шартта кўтариб аквариум олдига олиб келишар эди.\nМен эса ўргатилганидек¸ акваримга қўлимни тиқиб муз каби совуқ коптокни олиб тоғамга берар эдим.\nКоптокни ичини очиб бахтли рақам кўринганида албатта бу амакиларимдан бирисининг лотореясидаги номер бўлар эди.\nҲамма сир шундаки¸ бахтли рақам солинган коптокча “ютуқ чиқариш” тадбиридан олдин бир сутка музхонада сақланар экан…\nЧалғиб кетдим¸ шақилдоқ ҳақида гапираëтган эдим.\nБир куни Пахтакор метросидан чиқаверишда ангишвона ўйнатиб элни алдаб пулини олаëтган амакиларимга полундрада турган эдим.\nБитта қарироқ оқ сочли одам келиб менга тикилиб қараб қолди. Мен хитланмаслик учун нари кетиб амакиларимга ҳуштак чалиб сигнал бердим.\nУ одам бўлса орқамдан етиб келиб¸ “Ука¸ мен телевидениеда ишлайдиган режиссер Хайбатилла акаман¸ ҳамма танийди мени. Бугун Шералини концертини суратга олмоқчи эдик. Студия заказ қилинган ҳамма нарса шай. Фонограмма ëзилган. Костюмлар тиктирилган. Аммо шаққилдоқчи бола келмай турибди. Шақилдоқчи сени размерингда костюм кияр эди. Хушрўйгина бола экансан¸ видеога олганимизда шаққилдоқни ушлаб туриб бер. Сал пал силкитиб турсанг бўлди.”\nМен бу амакининг “хит” эмаслигидан кўнглим тинчиб таклифига рози бўлдим. Пропуск заказ қилдириб¸ Ҳайбатилла ака мени ТВ ичкарисига киритди. Машхур одамлар билан тўла жой экан бу ТВ дегани. Эргаш Каримовни тиригини ўшанда кўрувдим. Хуллас Шералини ортида туриб унга мос пўрим костюмни кийиб шаққилдоқни шаққиллатиб турдим. Концертни бирор ўн марта қайта ëзишдиëв. Кейин Шералини доирачиси келиб менга ўн сўм пул берди. Омин облоху акбар. Артистлик оламида ëндиму ўчдим.\nШу билан яна ангишвона ўйнаëтган амакиларим ëнидаги постга қайтиб полундрада бардавом бўлдим.\nАммо эртасига қиëмат қўпди.\nЎғри тоғаларим трамвайда киссавурлик қилганда мендан “кукла” сифатида фойдаланишар эди.\nТрамвай бекатида туриб бирдан бутун оломоннинг менга тикилиб қараëтганини сезиб қолдим.\nБиттаси югуриб олдимга келиб “Ассалому алайкум¸ Шерака тузукмилар” деб сўраб қолди. Қолганлар бармоғи билан мени кўрсатиб¸ “Шеракани шаққилдоқчиси” деб бирига гап мақуллатишар эди.\nХуллас тоғаю амакилар ишига ярамайдиган отни қашқасига айланиб қолган эдим бир кунда.\nШералини концерти эфирга берилгани сабаб мен бир кунда бутун Ўзбекистон танийдиган азиз сиймога айланиб қолган эдим.\nЎша пайтда машина ўғрилари кўпайган пайт эди. Кечқурун уйда энди сур гўшт солиб пиширилган мошкичири тўла лаганга қўл узатган ҳам эдикки¸ бирдан звонок чалиниб қолди.\nИкки кўча наридаги буғалтир чол турибди эшикни олдида. Кўзларида ҳалқа ҳалқа ëш. Зўр карвон йўлида адашиб қолган етим бўтадек зор зор йиғлайди:\n“Умрим бўйи пул йиғиб жигули олувдим. Шуни кеча ўғирлаб кетишиби. Топишга ëрдам бер ука¸ кимсан Шералининг шаққилдоқчисисан. Гапинг ўтади..”\nОтам қўшни бобойни юпатиб кузатиб юборди.\nКейин отам менга қараб “Раҳмим келди шу буғалтир чолга. Машинани курашчи болаларнинг тренери Салим ўмарган. Юр бир илтимос қилиб кўрамиз. Биздан нима кетди”¸ деди.\nСалим дегани адидас спорт иштонни кийиб диркиллаб турган бир чапани экан. Мени кўриши билан¸ ҳудди бобоси гўрдан тирилиб келган каби севиниб қучоқлашиб кўришди.\n“Телевизорда кўрдик¸ Замон¸ замон бизнинг замон даврон бизники дейилганида зарб билан шаққилдоқ чалганингда ҳавасим келиб маладец деб қўювдим. Мана ўзинг келиб турибсан” дея яна бир марта қучоқлади.\nБу орада Салим мен билан келган отамга беписанд саволомуз назар ташлади.\n“Ўғлим бу¸ ўлсам орқамдан йиғлайдиган меросхўрим..”\nГапни қасқаси буғалтер чолга жигули қайтарилди. Чол ҳам мард экан эртасига келиб эшигимни олдига қўчқор олиб келиб сўйиб ташлади.\nЛоторея¸ ангишвона¸ том тешиш¸ форточкадан кириш каби майда чуйда ўғирликлар ўрнига “Разбор” билан шуғуллана бошлаб кам бўлмадим. “Шаққилдоқ разбор” деб номим чиқди.\nДавр айланди. Мен ҳам энди қаторга қўшилиб уйланиб орқамдан йиғлайдиган меросхўрларни урчитишим даркор эканлиги тушунтирилди.\nЗамон айвонида даврон айланиб мамлакат ўрисдан мустақил бўлган ва илгари кўмфирқа саркотиби бўлган бир чўтир ўзини подшохи олам дея эълон қилиб турган бир вақт эди.\nЭртакларда айтилганидек подшохнинг икки бадбуруш қизи ҳам бор эди. Қурбақанинг ишқи шаҳзодаги тушгани каби¸ мен ҳам назаркарда бўлиб сарвари олам подшо ҳазратларининг кенжа қизлари ҳасмига тушдим. (каттаси занят эди)\nИшим бир юришди¸ бир юришди. Карвонсаройлар очиб исмини сахийлар бобоси деб қўйдим. Кечқурун ухлашдан олдин банкдаги ҳисобимни қараб ëтаман.\nОллоҳни қудрати билан эрталаб бу ҳисоб икки қатига семирган бўлади. Ҳеч нарса қилмадимку ахир. Фақат ухладим. Саккиз соат ухлаб турсам ҳам пулимга пул қўшилибди. Худо бераман деса бераверар экан.\nЎшандоқ пайтда шаққилдоқни қўлимга олиб “замон замон бизнинг замон деврон бизники “ деб қўяман.\nАммо ҳар бир эртакда бўлгани каби бизнинг эртакда ҳам ëвуз кучлар бор. Завжаи мухтараманинг катта опаси ҳам ашулачини ўйнаш тутиб “замон замон бизнинг замон деврон бизники “ деб куйласа ҳасаддан жизғанак бўлиб кетар эдим.\nАммо қайин волидам куф суф қилди¸ азайимхонга борди¸ кинна киритди¸ кинна чиқарди¸ чилëсин ўқитди¸ парихонларга нон тептириб доираю дафларга дуо ëздириб “проблемани бартараф” қилди.\nЭнди мабодо қайин падаримни азроил сўраб келиб¸ жонларини жабборга берсаю¸ ул тахти сусамбил менга насиби рўзи қилармикан деб ўйланиб¸ ўйланиб Лўс Анжалусдаги қасримда адашиб қолибман.\nЯхшиям шаққилдоқни топиб олибман. Шаққилатувдим шотирлар югуриб келишди.\nУларга қараб “Мен ким Амир Темур фармоним будур” демоқчи бўлдиму аммо демадим. Нима қиламан подадан олдин чанг чиқариб.\nХозирча шаққилдоғим қўлимда. Муҳими шу.\nЛўс Анжалус қасри. 2015 йил август.\nБарча нашру сайтларда кўчириб босишликка ражода бўлунур.\n(Сўрамасдан босаверинглар деган маънода)\ndata-title="Шаққилдоқ" data-description="Бугун Лўс Анжалусдаги қасримнинг минглаб хоналаридан бирида адашиб қолиб эшикмикан деб ишкопни очибман. Қарасам шаққилдоқ турибди. Олдиндан айтай бугунгача эришган бутун ..." data-image="https://eltuz.com/wp-content/uploads/2015/10/rasm451.jpg" data-url="https://eltuz.com/kundalik/1163/" data-services="facebook,odnoklassniki,twitter,telegram" data-counter="ig">\nЎзбекистонни 200 доллар ойлик олувчилар бошқармоқда\nЎзбекистон Молия вазирлигининг маълум қилишича, мамлакатда депутатлар ва сенаторлар 1,56 млн сўм (186 доллар), вазирлар 1,727 млн сўм (205 ...\n“Замон, замон, еру осмон – даврон бизники!”\nЯнги мактаб формалари кўпчиликка ёқмаяпти\nХалқ таълими вазирлиги сайтида энг кўп ўқилган мақола Ўзбекистонда умумий ўрта таълим мактабларида ўқувчиларнинг ягона формаси жорий этилиши ҳақидадир. ...\n12 феврал 2018\nЛидерларнинг кўп бўлгани яхши\nЎтган йиллар давомида ўзбек мухолифати етакчилигига даъвогарлик қилганлар кўп бўлди. Улар ҳозир ҳам шу даъвосидан воз кечмаган. Бу даъво ...\nИсмоил Оспанов: Кластер тизими чўпонларни яйловдан маҳрум қилди\n13 апрел 2021\n«Элтуз» каналида ўзининг “Нью-Йоркдан назар” видеоблогини юритаётган 70 ёшли қишлоқ хўжалиги мутахассиси Исмоил Оспанов эътиборни ...\n11 апрель – Beatles гуруҳи «From Me to You» қўшиғини тақдим қилди\n11 апрел 2021\n«From Me to You» (Мендан сенга) — Леннон ва Маккартни дуэти ижро қилган зариф бир ...\n8 апрель – Бишкекда миллий нафратга асосланган илк шиор пайдо бўлди\n8 апрел 2021\n2010 йил 7 апрель куни ўз қарорлари билан озиқ-овқат ва коммунал хизматлар учун нарх-навони мислсиз ...\n16 апрел 2021\n15 апрел 2021\n14 апрел 2021\nCopyright 2021 El tuz - барча ҳуқуқлар ҳимояланган


Бу саодат биносини бирданига қуриб бўлмайди « Ўзбекистон Халқ Ҳаракати\nИслом дини умумий биродарликни барпо қилиш учун қандай йўл кўрсатган экан? Умумий биродарлик инсон камолотининг натижаси бўлганлиги учун тадрижий қонунга, яъни аста-секин, даражама-даража ривожланишга бўйсунади.\nХалқлар ўртасида умумий биродарликни бирданига ташкил қилмоқчи бўлган одам хато қилади ва ҳаракати беҳуда кетади. Бу саодат биносини бирданига қуриб бўлмайди. Шунинг учун ислом дини белгилаган йўл башариятни тадрижан (яъни, даражама-даража) умумий биродарликка нойил қилади. Ислом дини ҳар бир одамдан комил иймон ва яхши амалларни талаб қиладй.\n«Албатта, иймон келтириб яхши амаллар қилган зотлар учун Раҳмон дўстликни барқарор қилур»264.\nОдамлар комил иймонга эришиб, солиҳ амаллар қилиб юрсалар, Ҳақ таоло ушбу оятга биноан, уларнинг дилига бир умумий муҳаббатни, меҳрни соладики, бу эса умумий биродарликка замин бўлади. Комил иймон ва яхши амалларингиз орқасидан умумий биродарликка замин ҳосил бўлгач, хатти-ҳаракатларимизнинг йўналиши тайин бўлади, биз шу йўналишдан четга чиқмасак, шубҳасиз, башариятни умумий саодатга етказамиз. Ушбу мақсад учун ислом дини тайин этган йўл қуйидаги фармонлардан маълум бўлади. Аввало, ўз нафсингизни дўст тутиб, ҳимоя қилинг дейилади…\n«Ўзингизни ўзингиз таҳликага солманг»265, — дейилган Қуръони каримда. Сўнгра ота-онангизга муҳаббатли бўлингиз, уларни ранжитмангиз, дейилган.\n«Парвардигорингиз ёлғиз Унинг Ўзига ибодат қилишларингизни ҳамда ота-онага яхшилик қилишларингизни амр этди. Агар уларнинг (ота-онангизнинг) бирови ёки ҳар иккиси сенинг қўл остингда кексалик ёшига етсалар, уларга қараб «уф» тортма ва уларнинг (сўзларини) қайтарма! Уларга доимо яхши сўз айт»266.\n«Биз инсонни ота-онасига яхшилик қилишга буюрдик»267.\nУндан кейин хотинларга яхшилик қилишни, уларга бесабаб зулм ва мурувватсизлик кўрсатмаслик буюрилган. Мен бу ҳақда ўтган бобларда қайта-қайта мисоллар келтирган бўлсам ҳам, бу жойда ҳам гап узилиб қолмаслиги учун қуйидаги икки оятни келтираман: «… Агар аёлларингизга чиройли муомала қилсангиз ва Аллоҳдан қўрқсангиз (ўзингизга яхшидир)268.\n«У Зот сизлар ҳамдам бўлишингиз учун ўзларингиздан жуфтлар яратиши ва ўрталарингизда ошнолик ва меҳр-муҳаббат пайдо қилишидир»269.\nБани одам бу илоҳий амрларни жон қулоғи билан эшитиб, бўйсуниб, хонадонида самимий муҳаббатни барпо қила олса, ўнта қўни-қўшни, қариндош-уруғ ўртасида ҳам меҳр-оқибат ўрнатиш буюрилади. Бу тўғрида ҳам бир қанча ҳадис ва оятлар келган.\n«Ҳазрат Пайғамбар уч бор қасам ичиб айтдилар: «Аллоҳ ҳаққи мўъмин бўлолмайди». Саҳобалар сўрадилар: «Ё Расулуллоҳ, ким мўъмин бўлолмайди?» Ҳазрат: «Қўшнисига жафо кўрсатган одам», — дедилар.\n«Жаброил менга доим қўшнининг ҳақини адо этишликни буюрарди, ҳатто мен қўшнида ҳам мерос ҳақи бормикан, деб ўйлардим», — деганлар ҳазрат Расулуллоҳ.\nҚариндош-уруғларнинг ҳаққини ҳам адо этиб, одам уларга нисбатан меҳрибон бўлиши керак. «(Эй, Муҳаммад), қавми-қариндошга, мискин ва йўловчига (хайру эҳсон қилиш билан) ҳақларини адо этинг ва исрофгарчиликка йўл қўйманг!»270\n«Албатта, Аллоҳ адолатга, чиройли амаллар қилишга ва қавм-қариндошга яхшилик қилишга буюрар ҳамда бузуқлик, ёмон ишлар ва зўравонликлардан қайтарур…»271\nМана шу нажотбахш илоҳий амрларга амал қилишни қилгандан сўнг ислом дини одамларни умумий миллий муҳаббат пайдо қилишга чақиради, яъни бир мамлакат аҳли бир-бирлари ва бошқа халқлар билан ўртада биродарликни ўрнатиб, бир-бирларини ҳеч ранжитмасликка буюради. Имом Бухорий Пайғамбаримиздан ривоят қилади: «Бир-бирингизга ҳасад қилманг, сотаётган молингизнинг қасддан баҳосини оширманг, бир-бировингизга душманлик қилманг, ораларингизда меҳру муҳаббатни канда қилманг. Эй, Худонинг бандалари, бир-бирингизга биродар бўлинг».\nҲар бир миллат ана шу олий ҳукмга амал қилса, навбат диний биродарликка келади. Бунда Қуръони карим ҳукмига мувофиқ барча аҳли ислом миллатидан, рангидан қатъи назар, бир-бирларига дўсту меҳрибон бўлишлари лозим бўлади. «Мўъминлар ҳеч шак-шубҳасиз оға- инилардир…»272\n«Мўъминга тили ва қўли билан озор бермаган киши ҳақиқий мусулмондир», — дейилган Пайғамбаримиз ҳадисларида.\n264.Қуръони карим, Марям сураси, 96-оят.\n265.Қуръони карим, Бақара сураси, 195-оят.\n266.Қурьони карим, Исро сураси, 23-оят.\n267.Қурьони карим, Анкабут сураси, 8-оят.\n268.Қурьони карим, Нисо сураси, 128-оят.\n269.Қуръони карим, Рум сураси, 21-оят.\n270.Қурьони карим, Ал-Исроъ сураси, 26-оят.\n271.Қурьони карим, Нахл сураси, 90-оят.\n272.Қурьони карим, Ҳужурот сураси, 10-оят.


Михаэль Шумахер ўз карьерасини бошлаган биринчи автомобиль — Benetton аукционга қўйилди\n20:26 / 11.04.2016\nМихаэль Шумахер 1992 йил ўзининг илк ғалабасини қўлга киритган Формула-1 болиди Benetton B191B Bonhams аукцион уйи томонидан кимошди савдосига қўйилди. Унинг бошқарув чамбарагида етти карра жаҳон чемпионининг имзоси туширилган. Машина 220-280 минг еврога баҳоланган.\nМашина 1991 йилги жаҳон чемпионатида қатнашган Benetton B191’нинг такомиллаштирилган версиясини ўзида мужассамлаштирган. Айнан ўша машина 1991 йилда Венгрияда ўтган жаҳон чемпионатида илк бор қатнашган. Ўшанда уни уч карра жаҳон чемпиони Нельсон Пике бошқарган эди. Айнан шу болидда бразилиялик пойгачи Австралияда ўтган жорий мавсумда ўз карьерасини якунлади.\n1992 йилда машина қайта ишланди. Дастлаб уни Мартин Брандлу бошқарди, сўнгра у 23 ёшли Шумахер ихтиёрига ўтди. Ўшанда у Мексикада ўтган Гран-прида учинчи ўринни қўлга киритади. Сўнгра Бразилияда ўтган пойгада натижа қайта такрорланади ва автомобиль мусобақаларда иштирокини тўхтатади.


Саудиянинг АҚШдаги элчиси Саддам Ҳусайннинг қўлга олиниши Яқин Шарқ учун муҳим ҳодиса, деди.\n03 март 2021, Тошкент вақти: 07:39\nШунингдек, шаҳзода Бандар бин Султон Саудия қироллиги Ироқда демократиянинг ривожланишини таҳдид сифатида қабул қилмаслигини маълум қилди.\nДушанба куни Американинг Кливленд шаҳрида қилган чиқишида, шаҳзода Саддам Ҳусайн Ироқ халқини террор қилганини ва Яқин Шарқда беқарорликни янада кучайтирганини таъкидлади.\n- Агар ироқликлар ораларидаги ихтилофларга барҳам бериб,жароҳатларини даволаб, демократия қурсалар, саудияликлар учун ҳам яхши бўлади, - деди шаҳзода.\nШунингдек, Бандар бин Султон АҚШ ва Саудия Арабистони бир-бирларининг ўзига хослигини ҳурмат қилиши кераклигини,сабаби икки мамлакат маданияти бир-бирига кўчириб бўлмаслигини баëн қилди.


Ҳукумат шартномани бажармаган фермерни жазолашни кучайтирди\nЎзбекистонда қишлоқ хўжалиги маҳсулотларини етиштириш шартномасини бажармаган фермерлар топширилмаган маҳсулот қийматидан 30 фоиз миқдорида жарима тўлайдиган бўлди. Айни пайтда, топширилган маҳсулот учун ҳақ тўламаган ташкилотлар ҳам жарима тўлайдиган бўлди.\nЎзбекистонда шартномада белгиланган планни бажаролмаган фермерларга нисбатан жарима миқдори кўпайтирилди.\nҲукумат қарорига кўра, агар фермер шартномада кўрсатилган маҳсулотни топширишдан бўйин товлаган ёки топшира олмаган бўлса, ана шу топширилмаган маҳсулотининг 30 фоизлик нархи миқдорида жарима тўлайди. Бундан аввал жарима миқдори 25 фоиз бўлган.\nЯнги қарорда айтилишича, хўжаликлар маҳсулотларини қабул қилмаган тайёрлов идоралари эса, қабул қилмаган маҳсулотнинг 20 фоизлик нархи сифатида жарима тўлайди.\nИсми сир қолишини сўраган сирдарёлик фермерлардан бири, бундай жарималар аввал ҳам бўлгани, лекин тайёрлов идоралари шартнома қандай объектив сабаблар билан бажарилмай қолганини эътиборга олмаган ҳолда, жарима солиб келганини айтади:\n- Жаримани 30 фоизгача оширгани, бизга янада қийин бўлди¸ деганидир. Энг аввало¸ шартномани ҳеч қайси фермер ўз ихтиёри билан бажармай қолмайди. Ҳеч ким зарарига ишламайди. Лекин шартнома бажарилмай қолса, унинг бажарилмаслигининг объектив сабаблари билан ҳеч ким қизиқмайди. Мана, куни-кеча буғдойга сув қўйилаётганда жуда қаттиқ шамол бўлиб, 15-20 фоиз буғдойни ётқизиб ташлади. Бу ҳосилдорлик камаяди¸ дегани. Қишлоқ хўжалиги бўлимидан мутахассисларни чақириб кўрсатдик. Мен билмайман, планни берасан дейди. Бу доим шундай, пахта ёки буғдой сувсиз қоладими, дўл уриб кетадими, уларга фарқи йўқ, шартномадан бир центнер ҳам камайтиришмайди. Масалан, 2008 йилда сув бўлмади. Режани бажаролмадик, айбдор биз эмас, сув етказиб бермаган ташкилот эди. Лекин қарзни бизнинг бўйнимизга урган, ҳалигача ўша қарздан қутулганимиз йўқ, дейди фермер.\nФарғона вилояти Фурқат туманида фермерлик қилаётган Очил Бегматов фикрича, хўжаликлар ва тайёрлов идоралари ўртасидаги шартномаларнинг бажарилмай қолаётганида фермерларнинг ҳам айби бор:\n- Агар фермер яхши ишласа, албатта¸ бир нарса олади. Масалан, менда агар табиий офат сабабми ёки бошқа сабабми ҳосилим бўлмай қолса, қишлоқ хўжалиги ва суғурта ташкилоти вакилларини чақиртириб, вақтида ҳужжатлаштириб қўйман. Кейин ҳосил кам бўлса, ҳеч ким ҳеч нарса деёлмайди. Бизда кўпчилик фермерлар эса ана шу оддий нарсаларни тушунмайди. Фермерлар ўзлари аввал ўз ҳуқуқларини ва қонунни билиши керак. Масалан¸ улар пул тўлашдан қочиб сув етказиб берувчи ташкилотлар билан шартнома тузмайди. Бизда 50 фоиз фермер шундай. Уларнинг кўпини биламан, ўғитни сотади, ёнилғини сотади, еридаги дарахтларни кестириб сотади ва ерни ҳаром-ҳалиш қилиб, қулоғигача қарзга ботиб, кейин Россияга қараб қочади. Ерни олгандан кейин виждонан ишлаш ҳам керак, деди Очил Бегматов.\nОзодлик бу қарорга оид батафсил маълумот олиш учун Ўзбекистон Фермерлар кенгаши билан боғланди. Кенгаш ҳуқуқшуноси Чорихон Қодиров барча саволларга фақат мактуб орқали жавоб бера олишини айтди.\nЎзбекистон президенти 12 апрелда имзолаган "Мева-сабзавот, картошка ва полиз маҳсулотларини харид қилиш ва улардан фойдаланиш тизимини такомиллаштириш чора-тадбирлари тўғрисида"ги қарорга биноан 2016 йилги ҳосилдан бошлаб ҳўл мева-сабзавот, картошка, полиз маҳсулотлари ва узум харид қилиш бўйича давлат буюртмаси жорий этилди.\nКузатувчиларнинг айтишларича, бу қарор, Россия билан катта шартномалар имзолаб келган президентнинг ишончини оқлашга ва асосан, мева ва сабзавот етиштирувчи фермерларнинг шартномаларни тўла бажаришини таъминлашга қаратилган.\nСобиқ иттифоқ даврида мамлакат қишлоқ хўжалигининг асоси бўлган колхоз ва совхозлар мустақиллик йилларида батамом тугатилиб, уларнинг ўрнига фермер хўжаликлари ташкил қилинган эди.\nБироқ фермерлар мустақил фаолият юритмай, юз фоиз давлат қўйган режаларни бажаришга маҳкум этилган хўжалик тизими бўлиб қолди.


Превью. "Қизилқум" - "Динамо" / CHAMPIONAT.asia\nПревью. "Қизилқум" - "Динамо"\n03 май 11:15\n"Қизилқум" клуби Навоийдаги янги стадионда Самарқанднинг "Динамо" клубини қабул қилади.\n«ҚИЗИЛҚУМ» – «ДИНАМО»\n3 май. Навоий. "Ёшлар" спорт мажмуаси. 18:30\nҲакамлар: Р.Эрматов, А.Расулов, Ж.Саидов, Э.Турсунов\nБу икки клуб олий лигада 28 бора тўқнаш келган. Ушбу ўйинлардан 11 тасида зарафшонликлар ғолиб бўлишган. 8 ўйин дуранг ҳисобида якунланган. “Динамо” шу кунга қадар олий лигада “Қизилқум”ни 9 марта мағлубиятга учрата олган.\n“Динамо” 39та гол урган ва 35та ўтказиб юборган. “Қизилқум” ўзаро ўйинларда 41 очко ишлаб олган. Самарқандликларнинг кўрсаткичи эса 35 очко. “Қизилқум”нинг олий лигада “Динамо” устидан эришган энг йирик ғалабаси 3:1 ни ташкил қилади. “Динамо”нинг эса зарафшонликлар устидан қозонган энг йирик ғалабси – 6:1 га тенг.\nЎтган мавсум биринчи давранинг 13-турида Зарафшонда бўлиб ўтган ўйинда 1:1 ҳисобида дуранг қайд этилган. Меҳмонлар ҳужумчиси Тўлқин Мирзаев биринчи бўлимда ҳисоб очган, ҳакам томонидан ўйинга қўшиб берилган дақиқаларда Наврўз Алимов мувозанатни тиклаган эди. 14-турда Самарқандда бўлиб ўтган ўйинда эса Тўлқин Мирзаевнинг ягона голи мезбонларга уч очко тақдим этган – 1:0.\n04.07.2013 «Қизилқум» – «Динамо» 1:1\n28.04.2012 «Қизилқум» – «Динамо» 1:1\n28.05.2011 «Қизилқум» – «Динамо» 2:1\n18.09.2010 «Қизилқум» – «Динамо» 3:1\n14.08.2009 «Қизилқум» – «Динамо» 2:0\nЎзаро ўйинлар ҳақида факт : “Динамо” клуби 2008 йилги мавсумда олий лигада “Қизилқум” уйидан ғалаба билан қайтган. Ушбу ғалаба Самарқанд жамоаси учун сафарда қўлга киритилган ягона ғалаба бўлиб турибди. Қолган ўйинлардаги натижалар – 9та мағлубият 4та дуранг.


2017 йилда европаликларнинг "тинчини бузувчи" кишилар рўйхати тақдим этилди » Ўзбекистон янгиликлари – Zamin.uz\n2017 йилда Европа аҳолисининг тинчини "бузиши" мумкин бўлган шахслар рўйхати тақдим этилди. Бу ҳақида Politico нашри'га асосланиб Кун.уз сайти маълум қилди.\nМақола муаллифи Тунку Варадараяннинг сўзларига кўра, ушбу рўйхат туфайли европаликлар "ўз ўрнидан қўзғалгилари келмай қолади". Рўйхат асосан сиёсатчилар, британиялик ноширлар, хитойлик футбол босслари ва рус хакерларидан иборат.\nМуаллиф Британиянинг The Sun, Daily Mail, Daily Express каби нашрларини жамоатчилик фикрига кўрсатган салбий таъсирида айблади. Варадараяннинг фикрича, улар туфайли Brexit ҳеч бир томонга фойда келтирмай, анча оғир кечиши мумкин.\nХитой футболи босслари "маънавиятсиз Европа"да ташвиш уйғотиши керак. Гап шундаки, ХХР етакчи Европа клублари ўйинчиларини ўз лигасига жалб қилишга "мисли кўрилмаган пуллар"ни сарфлай бошлашди.\nМуаллиф рус хакерларини халқаро муносабатларни "бузувчи куч", деб атади. Унинг сўзларига кўра, рус хакерлари гўёки Америкадаги сайловлар натижасига таъсир ўтказишга уринишган. Энди эса европаликлар рус киберҳужумчилари ўз диққатини Европага қаратишидан қўрқишмоқда.\nШунингдек рўйхатда АҚШнинг янги сайланган президенти Дональд Трамп маъмурияти вакили, Миллий хавфсизлик масалалари бўйича маслаҳатчи Майкл Флинн ва яна бир савдо вазирлигига номзод - ишбилармон Уилбур Росс ҳам бор.\nМуаллиф Филнни "шу қадар сиёсий қарашлари нотўғри инсонки, у билан қиёслаганда ҳатто Трамп ҳам бойскаутдир", деди. Савдо вазири лавозимини эгаллаши мумкин бўлган Росс эса, Варадараяннинг фикрича, Трансатлантик савдо келишувини (TTIP) "буткул йўққа чиқариши" мумкин. Бу Brexit'га доир музокараларда Европа фойдасига бўлмаслиги аниқ.\nРўйхатдан шунингдек Европанинг баъзи партиялари етакчилари ҳам ўрин олган. "Беш юлдуз ҳаракати" етакчиси, итальян ҳажвчиси Беппе Гриллони муаллиф ҳукуматга мутлақ қарши позицияни эгаллаган ва жуда кўплаб тарафдорларга эга бўлган "сиёсий новатор", деб ҳисоблайди.\nПольшанинг "Ҳуқуқ ва адолат" партияси етакчиси Ярослав Качиньскийни муаллиф "хавфли ва масъулиятсиз", деб атади. Унинг фикрича, айнан Качиньский туфайли Польша яна аянчли аҳволга тушган.\nБулардан ташқари, Европага хавф солувчи шахслар рўйхатида Каталония маъмурияти етакчиси Карлос Пучдемонт, сиёсий мавқеини қайта тиклаш эҳтимоли бўлган Николя Саркози, Еврокомиссия раҳбари Жан-Клод Юнкернинг "ўнг қўли" Мартин Селмайр, шунингдек исломга қарши чиқувчи "Озодлик партияси" (Ҳолландия) етакчиси Герт Вилдерс ҳамда йирик компанияларга қатъий қарши чиқувчи рақобат масалалари бўйича еврокомиссар Маргарет Вестагерлар номи қайд этилди.\nТеглар: Селмайр Рўйхатдан муносабатларни хакерлари доир фикрича\nАфғонистонда номаълум шахслар ҳарбий аэродромга ҳужум қилди\n11:08 / 12-03-2017\n11:44 / 07-01-2017


Гипноз остидаги миллат « Ўзбекистон Халқ Ҳаракати\nГипноз остидаги миллат\n07 January 2018 - 12:17\n(Ўзбек миллатининг фожеаси мақоласи давоми)\nОғир ётган кишига нисбатан жарроҳлик амалиёти ўтказишдан гипноздан фойдаланилади. Кашпировскийнинг телевидение орқали гипноз билан, танани карахт қилган ҳолда, масофадан туриб, наркозсиз жарроҳлик амалиёти ўтказганини ёши улуғ авлод вакиллари яхши эслашади.\nГипноз ёки сунъий кучли ухлатадиган дори остида бўлган киши оғриқни сезмайди, кесиш, тансининг бирон қисмини узиш, уни таҳқирлаш, жисмоний азобларга ҳам парво қилмайди. Жарроҳлик амалиёти ўтгач ҳам гипноз таъсири кетмай, киши уйқусираб юради. Фанда буни Летаргик ҳолат дейди, менимча.\nЎзбек миллати 25 йил даврида ана шундай ҳолатда бўлди. Уни ерга урсалар ҳам, четга сурсалар ҳам, сен гастарбайтер, сенинг аёлларинг чет элларда фоҳишалик қилиб юрибди десалар ҳам оғриқни сезмади, парво ҳам қилмади. Яъни наркоз остида эди.\nБу наркознинг оти МАҚТОВ эди.\nХўш бу мақтовдан ким манфаатдор эди?\nЧет элдаги турли-туман мақтовларни ўзимизда молиявий ишларни амалга ошираётган чет эллик бизнесструктуралар молиялаштирди десак ҳам бўлади. Шунингдек бизнинг қўшнилар ва Россия билан иқтисодий алоқаларимизни бузиш тарафдорлари десак ҳам тўғри.\nБулар ўзимизнинг турли-туман касб эгалари бўлган маддоҳлар.\nМаддоҳлик бу профессия!\nҲақиқатда ўзимиз кашф қилган, мақтанса арзийдиган ягона ишимиз ҳам шу МАДДОҲЛИК!!!\nҲа, пул, мансаб, сохта мартабага эришишнинг биз ўзбеклар кашф қилган жуда қадимги услубидир. Бунинг тайёрлаш масаллиғини яхши билган, устаси фаранглар 25 йил давомида таралла-бедод қилиб умргузаронлик қилдилар, (баъзида ҳалиям қиляптилар).\nМақтов – наркозлар остида турган миллатга ҳеч қандай оғриқ таъсир қилмайди. Оғриқларга парво ҳам қилмайди. Бу энди тананинг жисмоний ҳолати.\nНаркоз остидаги кишининг руҳий ҳолати, бундай ҳолатдан қачон чиқиб кетиш мумкинлигини англамаслиги, идроки сустлигидир. Наркоздан чиқишнинг энг керакли руҳий нуқталарига эътибор қаратмоқчиман.\nВаҳоланки, бундай летаргик ҳолатга тушиш ва ундан чиқиш йўлларини ривожланган барча давлат ўз бошидан кечирганлар.\nМиллатни летаргик ҳолатдан чиқаришга қодир бўлган, унга етарли куч – руҳий озуқа берадиган манба, шу миллатнинг ЗИЁЛИЛАРИ!!!\nНаркоз остида бўлганимиз туфайли ҳали ўзбеклар ичидан биронта ҳам Нобель мукофотига сазовор киши чиқмади. Аммо, дунё бўйича охирги 25 йилда берилган Нобель мукофотлари соҳиблари билан таққослаганда, уларнинг асарлари билан беллашадиган ёзувчилар ва шоирлар орамизда бор.\nЛекин уларнинг кўпчилиги асарлари ҳозирам «Қора рўхат»да.\nҚора рўйхатни эса миллатга бериладиган наркозни «ишлаб чиқарувчи» «тадбиркорлар» қўлида.\nПрезидент Ш.М.Мирзиёевнинг нутқларини эшитиб, озгина наркоздан фориғ бўлган пайтда!!!\nЁзувчилардан – Эврил Турон, шоирлардан Гулчеҳра Нуриллаевалар Нобель олишга арзийди!!!\nМен билмаганларим қанча???\nХўп нима бўпти, агар шу икки ёши улуғ адибимиз Нобель мукофоти олса?\nКўпчилик учун мушоҳада юритадиган бошқа кишиларимизга эътибор қаратамиз.\nЎзбек бренди бўлган товаримиз борми?\n«Нексия»ни ўзимизники қиламиз дея «RAVON» деган форсча ном қўйдик. Хўш бу энди кимнинг бренди?\nБитта уялган воқеамни айтиб берай (аввал ҳам буни айтганман). Беш-олти йил бурун Ўзбекистоннинг зарурий эҳтиёж сифатида Давлат заҳирасига олинган товарлари, беш йиллик муддати ўтгач сотиладиган бўлибди. Бир тадбиркор ўртоғим шуни савдосини йўлга қўяман деб мени ҳам сотувчининг ёнига олиб борди. Бу заҳирага кир совун, дока яна нималардир кирар экан. Ўртоғим совун ва докани олмоқчи бўлди. Ўша томоннинг вакили совуннинг нархини фалон пул, доканинг нархини палон пул деди. Совуннинг нархи ўзбек бозорларида сотиладиган совундан арзонроқ эди. Аммо, дока бозорларимизда сотилаётган янги докадан қиммат эди. Мен ҳайрон бўлиб, нега бундай? –деб сўрадим. «Дока российски, ока, жуда чидамли!!!» деди сотувчи.\nАна холос, пахта макони бўлган бизда ишлаб чиқарилаётган дока, беш йиллик муддати ўтган Россияда ишлаб чиқарилган докадан арзон, чунки сифатсиз???!!!!\nИнтернетда битта видео «сайр» қилиб юрибди. Россия Президенти Путин, Қозоғистон Президенти Назарбоевлар норасмий кийимда бир беллашувга ташриф буюришди. Аниқланишича аралаш муштлашув мусобақаси экан. Аввал, кичик вазндагилар аёвсиз жанг олиб боришди. Кейин мусобақанинг энг гултожи бўлган энг оғир вазндаги полвонлар чиқишди.\nБири рус паҳлавони экан, иккинчиси ўзбек экан. Фамилияси Хонтўраев экан. Улар рингга кўтарилишгани ҳамоноқ, ўзбек енгилган бўлса керак, шунинг учун мен билмайман деган фикр келди.\nЙўқ ўзбек ўғлони нечадир секундда рус паҳлавонини унинг Президенти кўз ўнгида ерга қулатди!!!\nКим бу йигит? Қаерлик?\nМана сизга ўзбек миллати гипноздалигининг ёрқин мисоли.\n2005 йилда рус Девини енгган баҳодиримиз – Руслан Чагаев қани? Ҳар йили, ҳар чоракда ўша жангни спорт каналидан бериб тур!!!\nЁшлар ўрнак олсинлар!!!\nШахмат бўйича жаҳон чемпиони бўлган Рустам Қосимжонов нега Германияда яшайди?\nЖаҳон чемпионатлари финал босқичида ҳакамлик қилиш бўйича Равшан Эрматов учун алоҳида институт ташкил этиш палласи келди.\nСпортчиларимизнинг чет элларда юришига, ўз юртида қадрланмаслигига яна бир сабаб бор. Бу улар учун берилган валюта – мукофот пулларининг адолатсиз тақсимотидаям кўринади. Билганлар айтсин жаҳон чемпионига қанча ганорар берилади-ю, унинг қанчасини спортчининг ўзи олади?\nЛетаргик ҳолатдан чиқиб кетишнинг энг яхши услуби ИСТЕЪДОДЛАРНИ РАҒБАТЛАНТИРИШ.\nИстеъдодлар эса Худога шукур бизда етарли.


Эктор Купер Жакартадаги олимпиячиларни кузатиб бормоқда - Zamin.uz\n08:02 / 17.08.2018\nЎзбекистон миллий терма жамоаси бош мураббийи Эктор Купернинг ёрдамчиларидан бири, жисмоний тайёргарлик бўйича ассистент Маҳмуд Фаёз Муҳаммад Шудаф айни вақтда Ўзбекистон олимпия термаси билан Индонезияда бўлиб турибди. Бу ҳақда Ўзбекистон делегациясидаги манба «Kun.uz» мухирига хабар берган.\n«Купернинг ёрдамчиси Маҳмуд Фаёз ҳам биз билан. У 12 август куни Мисрдан учиб келган, ўтган иккита ўйинни, ўйиндан олдинги машғулотларни ҳам тўлиқ кузатиб, Куперга маълумотлар етказмоқда. Ким қанақа ўйнаётганини, қанақа ҳаракатланаётганини. Ўйиндан кейин футболчиларнинг тикланиш жараёнини кузатмоқда. Купер эса уёқдан ўз изоҳларини бериб бормоқда, ким қаерда қандай хатога йўл қўяётганини кўрсатиб бермоқда.\nМаҳмуд Фаёзнинг компьютерида олимпиячилар таркибидаги барча футболчилар ҳақида батафсил маълумотлар бор.\n22 августда Тошкентда асосий терма жамоанинг йиғини бошланади. Олимпия терма жамоасидан ҳам бир неча футболчи асосий терма жамоага чақирилади. Мураббийлар фаол ишлашмоқда», деган манба.\nТаниқли аргентиналик мутахассис Эктор Купер 6 август куни Ўзбекистон миллий терма жамоаси бош мураббийи сифатида таништирилди. У билан 3 йиллик шартнома тузилган, агар терма жамоа ЖЧ-2022 турнирига йўлланма олса, шартнома яна бир йил муддатга узайтирилади.\nКупер 56 ёшли ватандоши Хосе Карлос Фантагуцци ва 37 ёшли грециялик Антонио Сариоглу, шунингдек, 36 ёшли мисрлик Маҳмуд Фаёз Муҳаммад Шудаф билан бирга иш бошлаган.\nУнинг терма жамоа билан илк йиғини 22 августдан 1 сентябрга қадар ўтказилади.\nЎзбекистон терма жамоаси 6 сентябрь куни Сурия билан, 13 октябрь куни КХДР, 16 октябрь куни эса Қатар терма жамоаларига қарши ўртоқлик учрашувларида майдонга тушади. Бу ўйинлар Тошкентдаги «Миллий» стадионида бўлиб ўтиши режалаштирилган.\nҲозирда қолган ФИФА кунларида ҳам Ўзбекистон миллий терма жамоаси учун ўртоқлик ўйини ташкил қилиш борасида музокаралар олиб борилмоқда. Жумладан, Эрон футбол федерацияси билан ўтказилаётган музокаралар ижобий якунига етса, 11 сентябрь куни эронликлар ҳам Тошкентга келиши мумкин. «Замин» янгиликларини «Вконтакти»да кузатиб боринг\nЯнгиликлар » Спорт » Эктор Купер Жакартадаги олимпиячиларни кузатиб бормоқда\n"Локомотив" бош мураббийи Микаэль Секейра иштирокидаги матбуот анжумани


15:56 23 Апрел 2019\n17:26 12.09.2018 Ҳавола олиш\nТошкентда Ўзбекистон-Хитой савдо уйи очилди ва Хитой саноат ва тижорат корхоналари ассоциацияси фаолият кўрсатмоқда.\nТОШКЕНТ, 12 сен — Sputnik. Ўзбекистонга Шанхай сиёсий-ҳуқуқий комиссиясининг Бош котиби Ченг Ин бошчилигидаги Хитой Халқ Республикаси делегацияси ташриф буюрди, деб хабар қилди Тошкент шаҳар ҳокимияти матбуот хизмати.\nТашриф доирасида Тошкент шаҳар ҳокимиятида мазкур делегация вакиллари иштирокида учрашув бўлиб ўтди.\nУнда қишлоқ хўжалигини ривожлантириш масалалари кўриб чиқилиб, хитойликлар томонидан балиқчилик, қуруқ мевалар ва ёнғоқ етиштириш бўйича таклифлар ва бир қатор лойиҳалар тақдим этилди.\nУчрашув чоғида икки мамлакат иқтисодиётининг асосий тармоқлари бўйича ҳамкорлик амалга оширилаётгани, узоқ муддат давомида товар айланмасини 20 миллиард долларигача ошириш кўзда тутилганлиги таъкидланди.\nВстреча в хокимияте Ташкента с делегацией из Шанхая\nҚайт этиш лозимки, Ўзбекистонда хитойлик сармоядорлар иштирокида 700 дан ортиқ корхона фаолият юритмоқда. Тошкентда Ўзбекистон-Хитой савдо уйи очилди ва Хитой саноат ва тижорат корхоналари ассоциацияси фаолият кўрсатмоқда.\nШунингдек, ҳокимият вакилларининг эътироф этишича, 1994 йилда Тошкент ва Шанхай шаҳарлари биродарлашган шаҳарлар бўлган ва 2019 йилда ушбу муҳим воқеанинг 25 йиллиги нишонланади. Учрашув якунида хитойлик меҳмонларга Тошкент шаҳар ҳокимияти улар тақдим этган лойиҳаларни қўллаб-қувватлаши ва ушбу ташриф ўзбек-хитой алоқаларининг янада ривожланишига хизмат қилишини алоҳида таъкидлаб ўтишди.


Материалы за 13.08.2020 » Esdalik.uz - ёшлик илҳомлари\nEsdalik.uz - ёшлик илҳомлари » Материалы за 13.08.2020\nБаҳорнинг майин шабадаси эсиб турибди. Ўт-ўланларнинг ифори киши қалбини ажиб ҳислар билан орзиқтиради. Ҳар жой, ҳар жойда баланд-пастқам қурилган уйлар қишлоққа ўзгача файз беради. Одамлар уйлари олдида чумолига ўхшаб ғимирлагани, ғимирлаган. Кимдир дарахтларнинг тагини юмшатяпти, кимдир мол-ҳолига ўт ўряпти, яна биров тутунини осмонга ўрлатиб тандирга ўт ёқяпти.\nҚишлоқ ўртароғидаги тепаликда кунчиқарга қараб қурилган уй олдида бетон ҳовуз, унинг ёнида икки туп қайрағоч кўкка бўй чўзиб турибди. Ўша уйда саксонни қоралаб қолган Исмоил бобо шифтга қараб ўй суриб ётибди.\nБобой кетмон кўтаришга ярамай қолгунча сувчи бўлиб ишлаган.\n📝 “Esdalik.uz” сайти барча ёш қалам соҳибларини рағбатлантириш ва янги ижодкорларни кашф этиш мақсадида ДОСТОН, ТАРЖИМА ВА ЭССЕ-ҲИКОЯЛАР танловини эълон қилади.\nҲар қандай ижод наъмунаси янги бўлиши ҳамда адабиёт назариясига тўлиқ риоя этилиши керак.\n📬 Танловда қатнашиш истагида бўлган ижодкорлар матриалларини @esdalikuz_bot га расмлари билан жўнатишлари сўралади.


“Болалар уйига топширган қизим мендан юз ўгирди”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Болалар уйига топширган қизим мендан юз ўгирди”\t14:44, 25 октябрь 2016\t— Турмушга чиққанимдан кейин эрим билан келишолмай қўлимда қизим билан ота-онамникига қайтиб бордим. Бироқ улар мендан ор қилиб, ҳайдаб солишди. Нима қилишни, бошимни қаерга уришни билмай “Шаҳарда бирор иш топилиб қолар” дея пойтахтга келдим. Қўлимда эмизикли болам билан ижарада туриб, ишлашга мажбур бўлдим. Аввалига кунимни кўриб кетарман, деган умидда эдим. Лекин аҳвол борган сари ёмонлашаверди. Бир куни уйини ижарага берган аёл “Бола билан бирор нарсага эришолмайсан, яхшиси уни вақтинчаликка меҳрибонлик уйига топшир, уй-жойли бўлганингдан кейин яна қайтариб оласан” деб маслаҳат берди. Ноиложликдан, унинг айтганини қилишга мажбур бўлдим. Аммо уни ташлаб қўйганим йўқ, шанба-якшанба кунлари вақтимизни бирга ўтказардик, яхши таомлар пишириб, дам олардик. Шу тариқа орадан йиллар ўтиб кетибди. Бир куни меҳрибонлик уйига борсам, тарбиячилар қизимни асраб олишганини айтишди. Сўраб-суриштирсам отаси келиб, қишлоққа олиб кетибди. Аввалига болам учун шуниси яхшидир, деган фикр ҳам ҳаёлимдан ўтди. Аммо вақт ўтгани сари қизим билан орамиз узоқлашиб бораверди. Бу орадан мен бир хонали уй олиб, жигарпорамни олдимга чақирдим. Аммо энди ҳаммаси аввалгидаймасди. Қизим қорни тўймаётганини, ўзи истаган кўйлакни киёлмаётганини айтиб, аразлайверди. Ва охир оқибат отасининг олдига кетиб қолди. Яқинда уни унаштиришганини эшитдим. Ўзидан сўрасам, “ҳа яқинда тўйим бўлади, лекин унга сизни айтмайман, сиздан уяламан” деди. Мана энди нима қилишни билмай ҳайронман. Не машаққатлар билан ёруғ дунёга келтирган дилбандим , дунёни кўзимга қоронғу қилиб турсая?\nМухлиса, 45 ёш, Навоий вилояти. Қайнонажон: — Мушкул вазият. Ҳаёт инсоннинг бошига не қийинчиликларни солмайди дейсиз, уларга сабру-бардош билан тоқат қилиш биз “ожиза”ларнинг зиммамиздаги вазифадир. Қизингиз ҳали ёш, ғўр, турмушнинг пасту баландини тушунмайди. Бу дунёда инсоннинг энг яқини, керак бўлса, жонини ҳам беришга тайёр киши муштипар она эканлигини билмайди, билса ҳам тан олгиси келмайди. Чунки, ҳаётдан аламзадалиги бор-да. Аммо сиз оқила аёлсизку, бир зумда таслим бўлдингизми? Фарзандингиз ҳаётнинг баланд-пастини билмайди ҳали, турмушда турли вазиятлар бўлади. Уларнинг ечимини топишда, албатта, сизга суянади. Сиз эса унга меҳр кўрсатишдан, ҳолидан хабар олишдан чарчаманг. Ҳали ҳаммаси изига тушиб кетади. Фарзандингизнинг роҳатини кўринг.\nШаҳноза Халилова, руҳшунос: — Келинг вазиятга, меҳрибонлик уйига топширилган қизингизнинг нигоҳлари билан қарашга ҳаракат қиламиз. Ота-онаси тирик, соппа-соғ бўла туриб, уларга керак эмаслигини тушунган болага қанчалар оғир. Ҳатто, қорнининг тўқлиги, устининг бутлиги ҳам бу кемтикни тўлдиролмайди. Қизингиз сизни кечириши ва тушуниши учун маълум муддат, вақт зарур. Унга шу вақтни берсангиз, бир кун ўзи қайтишига умид бор. Агар уни кўришга, мулоқотда бўлишга шошилсангиз, унинг кўз ўнгида янада мудҳиш ҳолатда гавдаланаверасиз. Балки, фарзанд кўргач, оналарга нақадар мушкул эканини тушуниб, ўзи қайтар. Маслаҳатим ортиқча ҳаракат қилманг, шунингдек, қизингизнинг ўзгариб қолганида отаси ёки атрофдагиларни ҳам айбламанг. Яхшиси, фарзандингизнинг бахти очилганидан хурсанд бўлиб, тиниб-тинчиб яшасин, дея яхши ният қилинг.\nСаодат ОЧИЛОВА ёзиб олди. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Оила\nЎзбекистонлик машҳур футболчилар ва уларнинг рафиқалари(Фото)\tТўйдан кейинги муҳаббат ҳақида 10 афсона\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tЭрни эр қиламан десангиз… ёхуд турмуш ўртоғингизни омадли қилиш йўллари\tЎрта ёш инқирози. Оилангизни асраб қола оласизми? Отправить


ЖССТ ковид-19 нинг келиб чиқишини қўшимча текширишга чақиради\n28 May 09:28 / Published in COVID-19\nЖССТ янги коронавируснинг келиб чиқишини аниқлашга қаратилган тергов жараёнининг иккинчи босқичини ўтказишга чақирди.\nБу ҳақда у 25 май куни Жаҳон соғлиқни сақлаш ташкилоти (ЖССТ) вазирлар йиғилиши иштирокчиларига мурожаатида айтиб ўтди.\nЖССТ ташаббуси билан COVID-19 манбасини ўрганиш биринчи босқичи етарли ва тўлиқ бўлмаган, деди у.\nCOVID-19 нинг келиб чиқишини ўрганишнинг иккинчи босқичи шаффоф, илмий асосланган бўлиши керак, бу халқаро экспертларга вирус манбасини ва касалликнинг биринчи кунларини тўлиқ баҳолаш учун мустақилликни таъминлаши керак, деди у.\n«Хитой мустақил экспертларга тўлиқ, дастлабки маълумотлар ва намуналарга кенг қамровли кириш имкониятини тақдим этиши ниҳоятда муҳим», деди у «вирус манбаи ва пандемиянинг дастлабки босқичларини тушуниш».\nАҚШ миссияси, шунингдек, «ЖССТнинг COVID-19 нинг келиб чиқишини ўрганишнинг иккинчи босқичига ўтишга бағишланган эълон қилинган мажбуриятини» қадрлашларини ва ташкилотнинг «бош директори Тедрос Аданом Гебрейесус» бу ҳақда янгилик кутишларини «таъкидладилар.\n23 май куни The Wall Street Journal Америка разведкаси маълумотларига таяниб, ХХРнинг Ухан вирусология институтининг камида учта хитойлик олимлари 2019 йил ноябр ойида оғир касал бўлиб, улар янги коронавируснинг сунъий келиб чиқиши гўёки назарияси фойдасига гапиришлари мумкинлиги ҳақида тасдиқлашди.\nTagged under: АҚШ, ЖССТ, иккинчи босқич, КОРОНАВИРУС, СОҒЛИҚНИ САҚЛАШ, ТЕРГОВ


14:51 15.09.2017 (Янгиланган 13:23 16.09.2017) Ҳавола олиш\nБир киши воқеа жойида ҳалок бўлди ва уч киши касалхонага ётқизилди\nТОШКЕНТ, 15 сен — Sputnik. Бугун кечаси тахминан соат бирларда навбатдаги фожиали ЙТҲ содир бўлди, деб хабар қилди Sputnik мухбири.\nЯнгийўлда тўртта машина иштирокида содир бўлган ЙТҲда 6 киши ҳалок бўлди\n21 ёшли қиз бошқарувида бўлган "Ласетти" автомобили йўл четида кетаётган пиёдалар устига бостириб борди. Ушбу бахтсиз ҳодиса Бунёдкор кўчасида "Оқ тулпор" ресторани олдида содир бўлди. Автомашина пиёдаларни уриб юборгач "Нексия" машинасига бориб урилган.\n"Ушбу машинани бошқарган қизда ҳайдовчилик гувоҳномаси бўлмаган. Автомобилнинг олд қисмидаги йўловчи ўриндиғида автомашина эгаси ўтирган. Қиз маст ҳолатда бўлмаган. Ҳозир ҳуқуқни муҳофаза қилувчи органлар ушбу ҳолат бўйича суриштирув ўтказмоқда. Дастлабки тергов бошланган", — деб маълум қилди Sputnik мухбирига Тошкент ИИББ ЙҲХБ матбуот хизмати.\nЙТҲ оқибатида уч киши жароҳатланган. Улар Республика шошилинч ёрдам марказига олиб борилди. Яна бир киши олган жароҳатларидан воқеа жойида ҳалок бўлди. Автомашинанинг ҳайдовчи ва йўловчилари жароҳат олмаган.


Бинонинг ичида бўлганда ниқоб тақиш шарт эмасми? - Darakchi\nСАЛОМАТЛИК 29.03.2020, 14:58\nАйни дақиқаларда АОКА ҳузуридаги штабда Вазирлар Маҳкамаси ҳузуридаги санитария-эпидемиология назорати давлат инспекцияси бошлиғи Нурмат Отабеков иштирокида брифинг ўтказилмоқда. Отабеков қуйидаги саволга жавоб бермоқда.\n— Ҳурматли мутахассислар телевидения орқали чиқишларингизни мунтазам кузатиб бораяпмиз, гапиришдан аввал дока ниқобни ечиб қўаяпсизлар. Нима учун шундай қилаяпсизлар, бинонинг ичида бўлганда ниқоб тақиш шарт эмасми?\n— Ўринли савол, дока ниқобларни асосан шамоллаш аломатлари бўлган беморлар, шу каби беморлар билан мулоқотда бўлганлар, ҳаво томчи инфекциялари бўйича эпидемик вазият мураккаб бўлганда, ўзини ва ўзгаларни ҳимоя қилиш учун ишлатилади.\nТелевиденияда интервью пайтида дока ниқобларни ечиб қўйиш, асосан эфирга узатилаётанда овоз тиниқлигига эришиш учун қилинмоқда. Тасвирга олиш хоналарининг эса бирламчи дезинфекцион ишлов берилиши йўлга қўйилган.


ДЕПУТАТ ХАЛЫҚҚА ЖАҢА УСЫНЫС ПЕНЕН ШЫҚТЫ\nХалық депутатлары Нөкис қалалық Кеңеси депутаты Сапура Исметова өзи депутат болып сайланған Нөкис қаласындағы «Қос көл» мәкан пуқаралар жыйыны пуқаралары менен ушырасып, олардың усыныслары ҳәм машқалаларын тыңлады.\nУсы аймақтың турғынлары режелестирилмеген турақ жайларда жасайтуғынлығы есапқа алынған ҳалда, депутат тәрепинен «Адолат» социал-демократиялық партиясының «Тазалық жолында бирлесейик!» жойбары шеңберинде усы аймақтағы көшелер арасында тазалық бойынша таңлаў өткериў усынысы билдирилди. Таңлаў нәтийжесинде «Ең таза шаңарақ!», «Ең таза көше!» сыяқлы бир қатар номинациялар бойынша жеңимпазлар анықланып, мүнәсип хошаметленеди. Депутат усындай таңлаўлар арқалы аймақтың тазалығына ҳәм абаданлығына үлес қосыў менен бирге пуқаралардың, әсиресе, жаслардың қоршаған орталыққа болған жуўапкершилигин арттырыўға ийтермелейди, деп есаплайды.\nУсы күни «Қос көл» мәкан пуқаралар жыйынындағы 9-көшеде ўақытша жасайтуғын 1973-жылы туўылған, өзи еркин ҳәрекетлене алмайтуғын М.Төрениязованың жағдайынан хабар алынды. Депутаттың ҳәм Нөкис қаласы ҳәкимлигиниң қайырқомлығында оған майыплар арбашасы ҳәм кровать тапсырылып, турақ жайы электр тармағына жалғанып берилди. Сондай-ақ, депутат аймақтағы 41-санлы улыўма орта билим бериў мектебинде де болып, спорт пенен турақлы шуғылланып киятырған оқыўшыларға спорт формаларын саўға етти.


Тошкентда фуқаро “Яндекс” таксининг “Малибу”сидан фойдаланиб, одамларни чув туширди - Darakchi\nЖИНОЯТ 24.02.2021, 15:00\nМЧЖда катта дизайнер бўлиб ишлайдиган, муқаддам бир неча бор судланишга ҳам улгурган 28 ёшли йигит “Яндекс” таксининг “Малибу”сидан фойдаланиб, “olx.uz”га эълон жойлаган сотувчи ва телефон аппаратини ҳарид қилмоқчи бўлган фуқарони чув туширди. Бу ҳақда Тошкент шаҳар судининг Жамоатчилик ва ОАВ билан ҳамкорлик бўйича бош консультанти Садоқат АЛЛАБЕРГАНОВА хабар қилди...\nСудланувчи Тошкент шаҳар Миробод тумани Афросиёб кўчасида бир қизга 2 дона “Iphone12 ProMax” русумли уяли алоқа воситаларини сотишини айтиб, уни алдайди. Қиздан жами 2540 АҚШ долларини олиб, ваъдасини бажармай, пулларни ўз эхтиёжига ишлатиб юборади.\nБундан ташқари, йигит Яшнобод тумани, Мирзо Улуғбек кўчасида жойлашган кафелардан бирининг ёнида яна бир фуқаронинг ишончига киради. Ундан уч дона жами 4.500 АҚШ доллари бўлган “Iphone12 ProMax 256 gb” русумли уяли алоқа воситаларини эгалаб, ўн дақиқа ичида пулларини олиб келиб беришини айтиб, воқеа жойидан яширинади.\n“ИНТЕРНЕТ ТАРМОҒИГА ЭЪЛОН ЖОЙЛАШТИРДИМ”\nСудда судланувчи дастлаб айбига умуман иқрор бўлмади...\n— Аниқ исмини эслай олмайдиган танишим менга АҚШдан “Iphone 12 Pro Max” русумли уяли алоқа воситасини донасини 1270 АҚШ долларидан олиб келиб беришини айтганди. Ушбу уяли алоқа воситаларини АҚШдан олиб келиб бериши мумкинлиги тўғрисида “olx.uz” интернет тармоғига эълон жойлаштирдим. Шу орада менга бир қиз эълон бўйича қўнғироқ қилди ва телефон аппаратлари ҳақида сўради. Келишиб олиб, у билан учрашдик, унга “Iphone 12 pro max” уяли алоқа воситалари қандай бўлишини кўрсатиш мақсадида “olx.uz”да берилган эълонлардан бирига қўнғироқ қилдим. Сўнг Ойбек метроси олдидаги кафеда эълон эгаси билан учрашдик. Қиз телефон аппаратларини кўрди ва сотиб олишга рози бўлди. Олдиндан тўлов сифатида 2 та телефон аппарати учун 2.540 АҚШ доллари берди. “Телефон аппаратларини 30 кун муддат ичида олиб келиб бераман”, дедим. Қиз рози бўлди, аммо ўша куннинг ўзида қиз кутилмаганда “пулларимни қайтариб беринг”, деб қолди. “Пулни танишимга телефонларни АҚШдан олиб келиш учун бериб юбордим”, дедим. Аммо қиз телефон аппаратларини ёки пулларни дархол беришимни сўради. Бу 2 та телефон аппаратлари 2020 йил охирида етиб келди, ҳар бири учун 1.350 АҚШ доллари бердим. Қизнинг илтимосига кўра, бу аппаратларни синглисига бериб юбордим...\n“НОМАЪЛУМ БЎЛГАН ЖОЙГА КЕТДИ ВА ҚАЙТМАДИ”\nСудда иккинчи жабрланувчи қуйидагиларни баён қилди...\n— Дубайга дам олиш учун боргандим. Қариндош ва танишларим телефон аппаратлари олиб келиб беришимни сўрашганди. Шу боис танишларим учун 6 дона “Iphone 12 PRO MAX 256” русумли телефонларни ҳар бирини 1420 АҚШ доллардан сотиб олдим. Ўзбекистонга қайтганимда, 3 донасини қариндошларимга сотиб юбордим. Қолган 3 донасини сота олмадим ва “olx.uz” ижтимоий тармоғига эълон жойладим. Уларнинг ҳар бирига 1515 АҚШ долларидан нарҳ қўйдим. Орадан вақт ўтиб, эълон бўйича бир киши қўнғироқ қилди. Ушбу 3 дона телефонларни сотиб олмоқчи эканини айтди. Яшнобод туманида жойлашган кафе олдида учрашишга келишдик. Йўлда келаётганимда ҳаридорга қўнғироқ қилганимда, кафе олдида оқ рангли “Малибу”да кутиб ўтирганини айтди. “Малибу-1” турганини кўриб, машинамни ўша машина олдида тўхтатдим. Машина ойнасини тақиллатганимда телефонда гаплашган одамим очди. Бироз вақт гаплашдик, “телефонларни “шеф”им ва оиласи учун олмоқчиман”, деди. Ҳар бири учун 1500 АҚШ доллар бериши ва аввалдан текшириб олишини айтди, рози бўлдим. “Кутиб туринг”, дея “Малибу-1”ни ёқиб қолдирди. “Текшириб дарҳол қайтаман”, дея 3 дона “Iphone 12 PRO MAX 256”ни олиб, номаълум бўлган жойга кетди ва қайтмади.\n“ЯНДЕКС” ИЛОВАСИ ОРҚАЛИ ЧАҚИРГАН”\n“Машина кимники бўлган?” деган савол туғилиши табиий. Мазкур саволга жавобни судда сўроқ қилинган гувоҳнинг баён қилганларидан топасиз...\n— Судланувчи билан ҳодиса содир бўлган вақтдан бир неча ой олдин танишиб қолганмиз. Биринчи марта мени “Яндекс” иловаси орқали чақирган ва кейинчалик тез-тез қўнғироқ қилиб чақириб турган. Шу сабабли унга ишонишни бошлагандим. Кунларнинг бирида яна чақирди ва кечга яқин бирга овқатланишни таклиф қилди. Яшнобод туманида жойлашган кафега бордик, тановул қилиб ўтирганимизда “Машина калитини бир неча дақиқага бериб тур”, деди. Олдига иш юзасидан одам келаётганини билдирди. Унга ишонганим боис калитни бердим. Аммо машинаси кўриниб турадиган жойга ўтириб, машинанинг бир қисмини кўриб турдим. Орадан бир неча дақиқа ўтгач, менга қўнғироқ қилиб, кетаверишимни айтди. Машинага ўтирганимда эса олдимга бир киши келиб, ишончимга кириб қолган танишимни сўради ва бўлган воқеаларни айтиб берди. Шунда ишонч билдирганим фирибгар эканини тушуниб етдим.\nСудланувчиЖКнинг 168-моддаси 3-қисми “б” бандида назарда тутилган жиноятни содир этганликда айбдор деб топилди. ЖКнинг 59-моддаси 8-қисми ва 61-моддасига асосан жиноят ишлари бўйича Фарғона шаҳар судининг 2021 йил 18 февралдаги ҳукми билан тайинланган озодликни чеклаш жазосини қисман қўшиш йўли билан, узил-кесил 6 йил муддатга озодликдан маҳрум қилиш жазоси тайинланди. Жазони ўташ учун қаттиқ тартибли колонияларга юборилиши белгиланди.